cyanic-selkie/wikianc huggingface dataset:
কানাডা
ৰাজনীতি
কানাডাৰ চৰকাৰ ব্যৱস্থা এখন সংসদীয় গণতন্ত্ৰভিত্তিক আৰু এখন সাংবিধানিক ৰাজতন্ত্ৰ ইয়াত প্ৰচলিত। কানাডাৰ চৰকাৰ দুভাগত বিভক্ত। কেন্দ্ৰীয় চৰকাৰ আৰু প্ৰাদেশিক বা আঞ্চলিক চৰকাৰ। প্ৰশাসনিক অঞ্চলসমূহৰ তুলনাত প্ৰদেশসমূহত স্বায়ত্তশাসনৰ পৰমাণ বেছি। কানাডাৰ বৰ্তমানৰ সংবিধানখন ১৯৮২ চনত ৰচনা কৰা হয়। এই সংবিধানে পূৰ্বৰ সাংবিধানিক আদেশসমূহক একত্ৰিত কৰি এক হয় আৰু ইয়াৰ অধিকাৰ আৰু স্বাধীনতাৰ ওপৰত এখন চাৰ্টাৰ যোগ কৰা হয়। এই সংবিধানে কানাডাৰ নিজস্ব স্থানীয় চৰকাৰক সেই সংবিধানৰ ওপৰত পূৰ্ণ ক্ষমতা প্ৰদান কৰে।
ভূগোল
আয়তনৰ ফালৰ পৰা কানাডা বিশ্বৰ দ্বিতীয় বৃহত্তম ৰাষ্ট্ৰ। ই উত্তৰ আমেৰিকা মহাদেশৰ প্ৰায় ৪১% অঞ্চল লৈ গঠিত। কানাডা হৈছে পৃথিৱীৰ দ্বিতীয় বৃহত্তম আৰু শীতলতম দেশ। এই দেশৰ জলবায়ু গ্ৰীষ্মকালত অলপ ঠাণ্ডা আৰু দিনৰ কিছু সময়ত গৰম পৰা দেখা যায়, কিন্তু শীতকালত ইয়াত অতিশয় ঠাণ্ডা পৰে আৰু বৰফাচ্ছন্ন, তুষাৰপাতেৰে বিভিন্ন অঞ্চল সমূহ আৱৰি পৰে। কানাডাত প্ৰতিদিনে আৰ্কটিক বৰফাচ্ছন্নৰ দ্বাৰা শীত প্ৰৱাহৰ সৃষ্টি হয়। ইয়াৰ দেশৰ জলবায়ু ৰাছিয়াৰ সমতুল্য অৰ্থাৎ হিমশীতল। এই দেশ বছৰৰ ৮ মাহেই বৰফাচ্ছন্ন হৈ থাকে।
অৰ্থনীতি
কানাডা বিশ্বৰ সকলোতকৈ ধনী দেশসমূহৰ অন্যতম। দেশখন অৰ্গানাইজেচন ফৰ ইক'নমিক কোঅপাৰেচন এণ্ড ডেভেল'পমেণ্ট (অ'ইচিডি) আৰু জি৮ গ্ৰুপৰ সদস্য। অন্যান্য উন্নত দেশসমূহৰ দৰেই কানাডাৰ অৰ্থনীতিৰ সিংহভাগ সেৱামূলক শিল্প লৈয়ে গঠিত। কাঠ আৰু খনিজ তেল আহৰণ শিল্প কানাডাৰ দুটি প্ৰধান বৃহৎ উদ্যোগ। আনহাতে দক্ষিণ অণ্টেৰিয়'ক কেন্দ্ৰ কৰি উৎপাদনৰ এক উদ্যোগ গঢ় লৈ উঠিছে। ইয়াৰোপৰি মটৰযান উৎপাদন উদ্যোগও কানাডাৰ অন্যতম প্ৰধান উদ্যোগ।
তথ্য সংগ্ৰহ
শ্ৰেণী:উত্তৰ আমেৰিকাৰ দেশ * শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
ফেঁচা
ফেঁ‌চা (Owls) হৈছে ষ্ট্ৰিজিফৰ্মেছ ক্ৰমৰ পক্ষী। ইয়াৰে ২০০ৰো অধিক প্ৰজাতিৰ বেছিভাগেই একাকী আৰু নিশাচৰ চিকাৰী। ফেঁ‌চাক উলম্ব স্থিতি, ডাঙৰ আৰু বহল মূৰ, তীক্ষ্ণ দৃষ্টি, উচ্চ শ্ৰৱণ শক্তি, চোকা ঠেং আৰু নীৰৱতাৰে উৰিব পৰাকৈ গঠিত ডেউকাৰ দ্বাৰা চিহ্নিত কৰা হয়।
বেছিভাগ ফেঁ‌চাই সৰু সৰু স্তন্যপায়ী প্ৰাণী, পোক-পৰুৱা আৰু অন্যান্য চৰাই চিকাৰ কৰে যদিও কেইটামান প্ৰজাতি মাছ চিকাৰত পাকৈত। মেৰু অঞ্চলৰ হিমশিখৰ আৰু কিছুমান দূৰৱৰ্তী দ্বীপৰ বাহিৰে পৃথিৱীৰ সকলো অঞ্চলতে ইহঁতক পোৱা যায়।
ফেঁ‌চাক দুটা পৰিয়ালত ভাগ কৰা হয়: প্ৰকৃত (বা সাধাৰণ) ফেঁ‌চা পৰিয়াল ষ্ট্ৰিজিডে আৰু বাৰ্ন-ফেঁ‌চা পৰিয়াল টাইটনিডে।
ফেঁ‌চাৰ একোটা দলক ইংৰাজীত "পাৰ্লিয়ামেণ্ট" বোলা হয়। সংস্কৃতত ফেঁচাক ’উলুক’ বুলি কোৱা হয়। সংকৃতত ফেঁচাক বুজোৱা আন এটা শব্দ হ’ল ’পেচক’। প্ৰাণীবিজ্ঞানৰ পৰিভাষাত ফেঁচাক ’অ’টাছ স্পাইটোচেফালাছ’ (Otus Spitocephalus) বুলি কোৱা হয়।
বৈশিষ্ট্য
ফেঁচা হ’ল দিনকণা প্ৰাণী অৰ্থাত্‌ ফেঁচাই দিনত নেদেখে। পোহৰত একো নেদেখা ফেঁচাই ওৰে দিনটো গছৰ খোৰোং, শিলৰ ফাঁক অথবা ফেৰেঙনিৰ ছাঁত টোপনি মাৰি থাকি আন্ধাৰ হোৱাৰ লগে লগে সাৰ পায় আৰু অতি সষ্টম হৈ নিজৰ চৌপাশৰ সুৰক্ষাত নজৰ দিবলৈ ধৰে। ৰাতিৰ পৰটোৱে ফেঁচাৰ খাদ্য গোটোৱাৰ পৰ। গতিকে ফেঁচাই নিশা আৰম্ভ হোৱাৰ লগে লগেই চিকাৰৰ সন্ধানত ব্যস্ত হৈ পৰে। কাঠনিবাৰীৰ ওখ গছ, থিয় পৰ্বত, পুৰণি অট্টালিকাৰ ধ্বংসাৱশেষ আৰু পকী ঘৰৰ মূধচত পৰি ই চিকাৰৰ অনুসন্ধান কৰে। ফেঁচাই শষ্য বিনাশকাৰী প্ৰাণীবোৰ ধৰি মাৰি খায়। এন্দুৰ-নিগনি, ফৰিং আদি চিকাৰ কৰি খেতিপথাৰবোৰ নিৰাপদ আৰু সুৰক্ষিত কৰি ৰাখে। সেয়ে ফেঁচাক ’কৃষক বন্ধু’ বুলিও কোৱা হয়। ফেঁচাৰ দৃষ্টি শক্তি অতি প্ৰখৰ। পথাৰত ঘূৰি ফুৰা নিগনি, শষ্যনাশক ফৰিং-গান্ধীপোক আদি আৰু ৰাতিৰ আন্ধাৰত জিৰণি লোৱা চৰাইবোৰো ফেঁচাৰ চকুৰ পৰা সাৰি যাব নোৱাৰে। য’তেই নাথাকক কিয়, আঁউসীৰ ঘিট্‌মিটিয়া আন্ধাৰতো ফেঁচাই এই সকলোবোৰ জ‌ল্‌জল্‌-পট্‌পট্‌কৈ দেখা পায়। ফেঁচাই তাৰ মূৰটো ১৮০ ডিগ্ৰীপৰ্যন্ত ঘূৰাব পাৰে। এই সুবিধাটোৱে চিকাৰটোৰ গতি-বিধি লক্ষ্য কৰি থকাত ফেঁচাক প্ৰচুৰ সহায় কৰে। এনেদৰে গতি-বিধি লক্ষ্য কৰি সাউত্‌ কৰে উৰি গৈ চিকাৰটো পোন পোনে ধৰি পেলায়। হাতোৰাৰ সুদৃঢ় আৰু তীক্ষ্ণ নখকেইটাৰ জৰিয়তে ফেঁচাই সহজতে চিকাৰ ধৰে আৰু গোটে গোটে গিলি পেলায়। আন চৰাই বা চিকাৰী জন্তুৰ দৰে ফেঁচাই তাৰ চিকাৰটো ফালি-ছিৰি খাবলগীয়া নহয়। সেই বাবেই নেকি ইয়াৰ ঠোঁটটো বৰশী এটাৰ দৰে বেঁকোৰা। ফেঁচাৰ পাখিবোৰো অতি কোমল। সেয়ে পাখি কোবাই উৰি যাওঁতে কোনোধৰণৰ ঢপঢপনি শব্দ নহয়। ফলত সি ধৰি খোৱা চিকাৰবোৰে তাৰ আগমনৰ কথা জানিব নোৱাৰে আৰু সি নি:শব্দে গৈ সিহঁতক ধৰি গিলি থয়। ফেঁচাৰ চকু দুটাৰ সমানে তাৰ শ্ৰৱণ শক্তিমান কাণ দুখনেও চিকাৰৰ গতি-বিধি নিৰ্ণয় কৰাত সহায় কৰে। চকুহাল ডাঙৰ ডাঙৰ হোৱা সত্ত্বেও ফেঁচাই চকুতকৈ কাণ দুখনৰহে অধিক সহায় লৈ চিকাৰ বিচাৰি উলিয়ায়। অতি সামান্য শব্দৰ পৰাই চিকাৰ কৰিবলগা প্ৰাণীটো ক’ত, কেনেকৈ আছে, তাৰ উমান পায়। তামবৰণীয়া দীঘলকলীয়া প্ৰজাতিৰ ফেঁচাবোৰে মানুহে শুনা সৰ্বনিম্ন ক্ষীণ আৱাজৰ শব্দটোৰ তুলনাত দহ্গুণ কম বা ক্ষীণ আৱাজৰ শব্দটোপৰ্যন্ত শুনা পায়।
প্ৰকাৰ আৰু গঠন
আমাৰ সমাজত জনা-শুনা লোকসকলে দুই জাতৰ ফেঁচা থকা বুলি কয়। ’সাধাৰণ জাতৰ ফেঁচা’ আৰু ’লক্ষ্মী ফেঁচা’। প্ৰাণীবিজ্ঞানীসকলৰ মতে ফেঁচাৰ জাত দুটা: ’বাৰ্ন-আউল’ (Barn Owl) আৰু ’টাইপিকেল আউল’ (Typical Owl)। ইংৰাজী ’বাৰ্ন’ শব্দই ’শষ্যৰ ভঁৰাল’ বা ’গুদাম’ক বুজায়। গতিকে ভঁৰাল বা গুদামত থকা ফেঁচাজাকে বোধহয় ’বাৰ্ন আউল’। এই জাতৰ ফেঁচাৰ আকৌ নটা প্ৰজাতি (Species) আছে। ভাৰতবৰ্ষকে ধৰি দক্ষিণ এছিয়াৰ দেশসমূহ ইউৰোপ, আমেৰিকা, আফ্ৰিকা আৰু অষ্ট্ৰেলিয়াত উক্ত প্ৰজাতিৰ ফেঁচাৰ বুকুৰ গঠন আৰু মুখৰ আকৃতি ঘূৰণীয়া। লগতে পাতল আৰু চেপেটা। প্ৰজাতি অনুসাৰে একোটা ফেঁচাৰ দেহৰ গঠন ১১ চেণ্টিমিটাৰৰ পৰা ৮৭ চেণ্টিমিটাৰ পৰ্যন্ত হোৱা বুলি প্ৰাণীবিজ্ঞানীসকলে কয়।
কিয় বিখ্যাত
পাঁচখনকৈ মহাদেশ ব্যাপী থকা ফেঁচাৰ দুৰ্কপাল এয়ে যে অনাদি কালৰ পৰাই ইয়াক সকলো দেশৰ লোকে ’অমংগলীয়া চৰাই’ বুলি অপযশ দি দুৰ্নাম ৰটি থাকে। ফেঁচাৰ নিজস্ব ভাষা আছে। সেই ভাষাৰে চিঞৰি, কিৰিলি পাৰি সিহঁতে সিহঁতৰ মাজত ভাবৰ আদান-প্ৰদান কৰে। জনামতে এণ্টাৰ্কটিকা অঞ্চলৰ বাবে বিশ্বৰ সকলো ঠাইতে ফেঁচা বা নিয়তি চৰাই আছে। সিহঁতে সমস্ত বিশ্বজুৰি চিঞৰি-কিৰিলি পাৰি ’নিউ নিউ’কৈ মাতি থাকে।
উপসংহাৰ
যাদিও অমংগলীয়া বুলিয়ে ফেঁচা বিখ্যাত কিন্তু সেই অমংগলীয়া মাতত এতিয়ালৈকে বিশ্ব জগত ধ্বংস হৈ যোৱা নাই। সকলো সুন্দৰভাৱে চলি গৈ আছে। ফেঁচা দৰাচলতে এবিধ নিমাখিত, নিশাচৰ প্ৰাণী আৰু কৃষিজীৱীসকলৰ উপকাৰী চৰাই। এটা ভ্ৰান্ত ধাৰণা বা অন্ধবিশ্বাসৰ বশৱৰ্তী হৈ ফেঁচাক বধ কৰাৰ বিপৰীতে ইয়াক সংৰক্ষণ কৰি বিশ্বৰ প্ৰাকৃতিক ভাৰসাম্য ৰক্ষা কৰাতহে সকলোৱে মনোনিবেশ কৰিব লাগে। অন্যথা হয়তো কালক্ৰমত এই ফেঁচাও পৃথিৱীৰ পৰা হেৰাই যাব।
তথ্য সংগ্ৰহ
শ্ৰেণী:ফেঁচা শ্ৰেণী:চৰাই
মাতৃতন্ত্ৰ
মাতৃতন্ত্ৰ (matriarchy) হৈছে এনে এক সামাজিক ব্যৱস্থা য’ত মহিলাসকলে কৰ্তৃত্বৰ ভূমিকাত প্ৰাথমিক ক্ষমতাৰ পদবী গ্ৰহণ কৰে। বহল অৰ্থত ই নৈতিক কৰ্তৃত্ব, সামাজিক বিশেষাধিকাৰ আৰু সম্পত্তিৰ নিয়ন্ত্ৰণলৈকে বিস্তৃত হ’ব পাৰে। সেই সংজ্ঞাসমূহ সাধাৰণ ভাবে প্ৰযোজ্য হ’লেও নৃতত্ত্ব আৰু নাৰীবাদৰ বাবে নিৰ্দিষ্ট সংজ্ঞা কিছু কিছু দিশত পৃথক।
মেট্ৰিয়াৰ্কী মেট্ৰিলিনিয়াল, মেট্ৰিলোকেল আৰু মেট্ৰিফ'কেল সমাজৰ সৈতে বিভ্ৰান্ত। যিকোনো অ-পিতৃতন্ত্ৰ ব্যৱস্থাক মাতৃতন্ত্ৰ বুলি গণ্য কৰা লোক আছে যদিও বেছিভাগ শিক্ষাবিদে সেই ব্যৱস্থাসমূহক অধিক সঠিকভাৱে সংজ্ঞায়িত কৰা ক্ষেত্ৰত মাতৃতন্ত্ৰৰ পৰা বাদ দিয়ে।
সংজ্ঞা, অৰ্থবোধ আৰু ব্যুৎপত্তি
অক্সফৰ্ড ইংৰাজী অভিধান (OED) ৰ মতে, মাতৃতন্ত্ৰ হৈছে "সামাজিক সংগঠনৰ এটা প্ৰকাৰ য'ত মাতৃ বা বয়সস্থ মহিলাই পৰিয়ালৰ মুৰব্বীৰ দায়িত্ব লয়, আৰু বংশ আৰু সম্পৰ্কৰ হিচাপ নাৰী বংশৰ যোগেদি কৰা হয়; চৰকাৰ বা শাসন কোনো এগৰাকী মহিলা বা একাধিক মহিলাৰ শাসনৰ দ্বাৰা পৰিচালিত হয়।" জেমছ পিপলছ আৰু গেৰিক বেইলীৰ মতে এটা জনপ্ৰিয় সংজ্ঞা হৈছে "মহিলাৰ আধিপত্য।" সাংস্কৃতিক নৃতত্ত্বৰ শৈক্ষিক শাখাৰ ভিতৰত অ'ইডিৰ মতে মাতৃতন্ত্ৰ হৈছে এনে এক "সংস্কৃতি বা সম্প্ৰদায় য'ত এনে ব্যৱস্থাৰ প্ৰাধান্য আছে" বা "মহিলা বা মহিলাৰ আধিপত্য থকা পৰিয়াল, সমাজ, সংগঠন আদি অবিহনে মহিলাসকলক আধিপত্য বিস্তাৰ কৰিবলগীয়া হোৱা আইন" সমূহৰ উল্লেখ কৰা হৈছে। সাধাৰণ নৃতত্ত্বত উইলিয়াম এ হেভিলেণ্ডৰ মতে মাতৃতন্ত্ৰ হৈছে "মহিলাৰ শাসন।"
বেছিভাগ শিক্ষাবিদেই সমতাবাদী অপিতৃতান্ত্ৰিক ব্যৱস্থাক অধিক কঠোৰভাৱে সংজ্ঞায়িত মাতৃতন্ত্ৰৰ পৰা বাদ দিয়ে। হাইড গটনাৰ-এবেণ্ড্ৰথৰ মতে, মাতৃতন্ত্ৰৰ অস্তিত্ব মানি ল’বলৈ অনিচ্ছা কৰাটো হয়তো মাতৃতন্ত্ৰক কেনেকৈ সংজ্ঞায়িত কৰিব লাগে তাৰ এক নিৰ্দিষ্ট সাংস্কৃতিকভাৱে পক্ষপাতিত্বমূলক ধাৰণাটোৰ ওপৰত ভিত্তি কৰি কৰা হ’ব পাৰে: কাৰণ পিতৃতন্ত্ৰত পুৰুষে নাৰীৰ ওপৰত শাসন কৰে, মাতৃতন্ত্ৰক সঘনাই পুৰুষৰ ওপৰত মহিলাই শাসন কৰা বুলি ধাৰণা কৰা হৈছে, আনহাতে তেওঁৰ মতে মাতৃতন্ত্ৰ সমতাবাদী।
মাতৃতন্ত্ৰ শব্দটো, ৰাজনৈতিকভাৱে মহিলাসকলে, বিশেষকৈ মাতৃসকলে পৰিচালনা কৰা সমাজৰ বাবে, যিয়ে সম্পত্তিকো নিয়ন্ত্ৰণ কৰে, প্ৰায়ে পিতৃতন্ত্ৰৰ লিংগগত বিপৰীত অভিধা বুলি ব্যাখ্যা কৰা হয়।  পিপলছ আৰু বেইলীৰ মতে নৃতত্ত্ববিদ পেগী ৰিভছ চেণ্ডেৰ মতামত হ'ল যে মাতৃতন্ত্ৰ পিতৃতন্ত্ৰৰ দাপোন বা ওলোটা ৰূপ নহয় বৰঞ্চ মাতৃতন্ত্ৰই "মাতৃত্বৰ অৰ্থৰ ওপৰত গুৰুত্ব আৰোপ কৰে য'ত 'মাতৃত্বৰ প্ৰতীকসমূহ উভয় লিংগৰ জীৱনক প্ৰভাৱিত কৰা সামাজিক প্ৰথাৰ সৈতে জড়িত' আৰু এই প্ৰথাসমূহত মহিলাসকলে কেন্দ্ৰীয় ভূমিকা পালন কৰে।"
নামেৰি ৰাষ্ট্ৰীয় উদ্যান
নামৰ উৎস (etymology)
উদ্যানখনক ১৯৭৮ চনৰ ১৭ অক্টোবৰত সংৰক্ষিত বনাঞ্চল হিচাপে ঘোষণা কৰা হৈছিল। ১৯৮৫ চনৰ ১৮ ছেপ্টেম্বৰত ন - দুৱাৰ সংৰক্ষিত বনাঞ্চলৰ অংশ হিচাপে ১৩৭ বৰ্গ কিলোমিটাৰ এলেকাৰ সৈতে ইয়াক নামেৰী অভয়াৰণ্য হিচাপে স্থাপন কৰা হৈছিল। তেতিয়ালৈকে নামেৰী ৰাষ্ট্ৰীয় উদ্যানখন লগিংৰ বাবে যথেষ্ট ব্যৱহাৰ কৰা হৈছিল। ১৯৯৮ চনৰ ১৫ নৱেম্বৰত যেতিয়া ইয়াক আনুষ্ঠানিকভাৱে ৰাষ্ট্ৰীয় উদ্যান হিচাপে প্ৰতিষ্ঠা কৰা হৈছিল তেতিয়া আৰু ৭৫ কিলোমিটাৰ যোগ কৰা হৈছিল।
অসমৰ জীয়া-ভৰলী নদী ব্ৰিটিছৰ সময়ৰ পৰাই সোণালী মাহচীৰ এংলিঙৰ বাবে বিখ্যাত আছিল। ২০১১ চনৰ পৰা এই টাইগাৰ ৰিজাৰ্ভত এংলিং আনুষ্ঠানিকভাৱে নিষিদ্ধ কৰা হৈছিল।
ভৌগোলিক অৱস্থান
নামেৰী ৰাষ্ট্ৰীয় উদ্যানৰ উত্তৰ-পূবে অৰুণাচল প্ৰদেশৰ পাকে সংৰক্ষিত বনাঞ্চল (Pakhui Wildlife Sanctuary) তথা পাকে ব্যাঘ্ৰ প্ৰকল্প (Pakke Tiger Reserve)। এই অঞ্চলৰ মাজেদি ব্ৰহ্মপুত্ৰৰ অন্যতম উপনদী জীয়াভৰলী বৈ গৈছে। তদুপৰি জীয়াভৰলীৰ উপনৈ দিজি (Diji), দিনাই (Dinai),দইগুৰুং (Doigurung), নামেৰি (Nameri), দিকৰাই (Dikorai) ইত্যাদিও এই ৰাষ্ট্ৰীয় উদ্যানখনৰ মাজেদি বৈ গৈছে। তেজপুৰৰ শালনি বিমানবন্দৰৰ পৰা নামেৰি ৰাষ্ট্ৰীয় উদ্যানলৈ দূৰত্ব ৩৪ কিঃমিঃ। তেজপুৰ চহৰ, গুৱাহাটী, যোৰহাট তথা নগাঁৱৰ পৰা ইয়াৰ দুৰত্ব ক্ৰমান্বয়ে ৪০, ২২০, ২১৫ আৰু ১১০ কিলোমিটাৰ।
বনাঞ্চলৰ প্ৰকাৰ
নামেৰীৰ বনাঞ্চল মূলত: ক্ৰান্তীয় চিৰসেউজীয়া আৰু সেমেকা পৰ্ণপাতী বনাঞ্চল। তদুপৰি উদ্যানখনৰ প্ৰায় ১% ঘাঁহনিৰে পৰিপূৰ্ণ। অন্যান্য বনাঞ্চলৰ প্ৰকাৰসমূহ তলত উল্লেখ কৰা হৈছে- 4.D/SSI
প্ৰাণীকুল
তদুপৰি নামেৰি ৰাষ্ট্ৰীয় উদ্যানত তিনিশৰো অধিক বিভিন্ন প্ৰজাতিৰ চৰাই চিৰিকিটি দেখিবলৈ পোৱা যায়।
উল্লেখ্য যে নামেৰী ৰাষ্ট্ৰীয় উদ্যানৰ বৰ্তমানৰ বন সংমণ্ডল বিষয়া শ্ৰীযুত পঙ্কজ শৰ্মা আৰু চৰাই পৰ্যবেক্ষক শ্ৰীযুত মান বৰুৱাই ২০০৫ চনতে নামেৰীত ৩৭৪টা প্ৰজাতিৰ চৰাই বিজ্ঞানসন্মতভাৱে গণনা কৰি থৈ গৈছে । উল্লেখ্য যে শ্ৰীযুত পঙ্কজ শৰ্মা অসম বন সেৱাৰ ১৯৮৪ চনৰ বিষয়া লগতে অসমৰ এজন বিশিষ্ট পক্ষীবিদ।
ইয়াৰে উল্লেখযোগ্য চৰাইৰ প্ৰজাতিসমূহ হ'ল-
তদুপৰি এই ৰাষ্ট্ৰীয় উদ্যান বিভিন্ন প্ৰজাতিৰ সৰীসৃপ যেনে, ৰজা ফেঁটী, ফেঁটী সাপ, Pit Viper, Russels Viper, গোৱালা সাপ, অজগৰ, মছোৱা গোম, Assam Roof Turtle, Malayan Box Turtle, Keeled Box turtle, Asian Leaf Turtle, Narrow Headed soft Shelled Turtle, Indian soft Shelled Turtle আদি প্ৰাণীও দেখিবলৈ পোৱা যায়।
উদ্ভিদকুল
thumb|নামেৰী ৰাষ্ট্ৰীয় উদ্যানৰ এবিধ [[অৰ্কিড]] নামেৰি ৰাষ্ট্ৰীয় উদ্যানত ছশৰো অধিক বিভিন্ন প্ৰজাতিৰ উদ্ভিদ আছে বুলি জনা যায়। ইয়াৰে উল্লেখযোগ্য প্ৰজাতিসমূহ হ'ল- গমাৰী, তিতাচপা, আমাৰি, বগীপমা, লালীপমা, আজাৰ, উৰিয়াম, ভেলৌ, ভেলকৰ, ৰুদ্ৰাক্ষ, বনজলকীয়া, হাতীপয়লা, খকন, নাহৰ, এপিঠিয়া, পানী ভেৰ, বান্দৰডিমা Terminalia myriocarpa আদি। তদুপৰি ইয়াত বিভিন্ন ৰং-বিৰঙী অৰ্কিড যেনে Dendrobium, Cymbidium, Cypripedium reginae আদি পোৱা যায়।
প্ৰশাসন
নামেৰী ৰাষ্ট্ৰীয় উদ্যান আৰু ব্যাঘ্ৰ সংৰক্ষিত বনাঞ্চল ক'ৰ এলেকাৰ প্ৰশাসন অসম বন আৰু পৰিৱেশ বিভাগৰ 'পশ্চিম অসম বন্যপ্ৰাণী সংমণ্ডলৰ ওপৰত' ন্যস্ত। এই বন সংমণ্ডল প্ৰাধিকাৰী বিষয়াজনেই হ'ল নামেৰী ব্যাঘ্ৰ প্ৰকল্পৰ ক্ষেত্ৰ সঞ্চালক। ইয়াৰ দুটা ক'ৰ এলেকা ক্ৰমে নামেৰী ৰাষ্ট্ৰীয় উদ্যান (২০০ বৰ্গ কি: মি:) আৰু ছেটেলাইট ক'ৰ সোণাই- ৰূপাই বন্যপ্ৰাণী অভয়াৰণ্য (১২০ বৰ্গ কি:মি:) নামেৰী ৱাইল্ডলাইফ ৰেঞ্জ আৰু কালামাটি বন্যপ্ৰাণী ৰেঞ্জৰ নিয়ন্ত্ৰণাধীন। নামেৰী ব্যাঘ্ৰ প্ৰকল্পৰ দুটাকৈ বাফাৰ এলেকা ক্ৰমে বালিপাৰা সংৰক্ষিত বনাঞ্চলৰ ৬৪ বৰ্গ কি:মি:আৰু নদুৱাৰ সংৰক্ষিত বনাঞ্চলৰ ৮০ বৰ্গ কি:মি: ৰ প্ৰশাসন ন্যস্ত আছে ক্ৰমে পশ্চিম শোণিতপুৰ বন সংমণ্ডল আৰু পূব শোণিতপুৰ বন সংমণ্ডলৰ অধীনত।
সংৰক্ষণ ব্যৱস্থা
নামেৰীৰ জীৱকূলৰ সুৰক্ষাৰ কাৰণে অৰণ্যখনৰ বিস্তৃত এলেকা জুৰি কেইবাটাও বন- শিবিৰ আছে। সেই বন শিবিৰ সমূহৰ বনকৰ্মী সকলে দিনটোৰ চৌবিছ ঘণ্টাই পহৰাদাৰী বা টহলদাৰী কৰি অৰণ্যখনৰ চোৰাংচিকাৰী আৰু দুষ্কৃতিকাৰীৰ কাৰ্যকলাপ প্ৰতিহত কৰিবলৈ চেষ্টা কৰি আহিছে।
পৰ্যটকৰ বাবে কৰ্ম
পৰ্যটকসকলে namerinptr.in ৰ জৰিয়তে আগতীয়াকৈ বা পোটাশালীস্থিত নামেৰী ৰেঞ্জ অফিচলৈ আহি কাউণ্টাৰ টিকট বুকিং কৰিব পাৰে। thumb|নামেৰীৰ জীয়া ভৰলী নদীত পৰ্যটকসকলে ৰাফটিং কৰা এক দৃশ্য ৰাফটিং নামেৰিৰ অন্য এক আকৰ্ষণ। জীয়াভৰলীৰ দক্ষিণ-পূব অংশত উত্তাল ঢৌ ফালি ৰাষ্ট্ৰীয় উদ্যানখনৰ প্ৰাকৃতিক সৌন্দৰ্য উপভোগ কৰাৰ অভিজ্ঞতাৰ বাবেও পৰ্য্যটকৰ দল গোট খায়। এই ৰাফটিং প্ৰায় ১৩ কি:মি পৰ্যন্ত কৰিব পৰা যায়।
এই ৰাষ্ট্ৰীয় উদ্যানৰ ভিতৰত ট্ৰেকিং কৰাৰ অভিজ্ঞতাও উল্লেখযোগ্য আকৰ্ষণ। দেশী- বিদেশী বহু পৰ্যটক নামেৰীলৈ চৰাই চাবলৈ আহে। ইয়াত ৩৭৪ বিধ চৰাই পোৱা যায়।
জীয়াভৰলী তথা ইয়াৰ উপনৈ সমূহেৰে পূৰ্ণ বাবে এই ৰাষ্ট্ৰীয় উদ্যানত এংলিঙ এসময়ত খু্বেই জনপ্ৰিয় আছিল। ইয়াত পোৱা Golden Masheer (জোঙা পিঠিয়া) নামৰ ৩-৯ ফুট দৈৰ্ঘ্যৰ মাছৰ প্ৰজাতিয়েও এংলিঙৰ বাবে বহুতো পৰ্য্যটকক আকৰ্ষিত কৰিছিল। ২০১১ চনৰ পৰা ইয়াৰ ওপৰত নিষেধাজ্ঞা আৰোপ কৰা হৈছে।
ভ্ৰমণৰ উপযুক্ত সময়ঃ
বছৰটোৰ অক্টোবৰ মাহৰপৰা এপ্ৰিল মাহলৈকে উদ্যান খনৰ ভ্ৰমণৰ উপযুক্ত সময়।
ৰাষ্ট্ৰীয় উদ্যানখনৰ সৈতে যোগাযোগৰ ঠিকনা—
i. Divisional Forest Officer, Western Assam Division, Dolabari, Tezpur.
ii. Tourist Information Officer, Tezpur
iii. Range Forest Officer, Nameri Wildlife Rangae, Potasali
বাহ্যিক সংযোগ
শ্ৰেণী:অসমৰ ৰাষ্ট্ৰীয় উদ্যান আৰু অভয়াৰণ্য শ্ৰেণী:শোণিতপুৰ জিলাৰ পৰ্যটনস্থলী
ভেম্পায়াৰ বাদুলী
ভেম্পায়াৰ (ইংৰাজী: Vampire) এক শ্ৰেণী বাদুলিৰ প্ৰজাতি। স্তন্যপায়ী এইবিধ প্ৰাণী মধ্য আৰু দক্ষিণ আমেৰিকাত পোৱা যায়। ইহঁতৰ প্ৰধান খাদ্য চৰাই আৰু অন্য স্তন্যপায়ী প্ৰাণীৰ দেহৰ তেজ। ভেম্পায়াৰে সৰু সৰু অথচ অত্যন্ত চোকা দাঁত বহুৱাই অন্য প্ৰাণীৰ দেহৰ পৰা তেজ উলিয়াই আৰু সেই তেজ চুহি চুহি খায়। কিন্ত্ত তেজ শুহা প্ৰাণীটোৱে সেই সময়ত গম নাপায়েই বুলিব পাৰি। ভেম্পায়াৰ বাদুলিয়ে কামুৰিলে ৰেবিজ বা জলাতংক ৰোগ হ’ব পাৰে। বৈচিত্ৰময় এইবিধ প্ৰাণী মানুহৰ পৰম বিস্ময় আৰু আতংকৰ উৎস। ভেম্পায়াৰক আধাৰ হিচাপে লৈ ইতিমধ্যে যথেষ্ট সংখ্যক বোলছবিও নিৰ্মাণ কৰা হৈছে।
তথ্যসূত্ৰ
শ্ৰেণী:স্তন্যপায়ী প্ৰাণী
১ জানুৱাৰী
১ জানুৱাৰী (ইংৰাজী: 1 January) হৈছে গ্ৰেগৰিয়ান বৰ্ষপঞ্জীৰ প্ৰথম দিন। বছৰটো শেষ হ’বলৈ এই দিনৰ পৰা মুঠ ৩৬৪টা দিন (অধিবৰ্ষত ৩৬৫টা দিন) বাকী থাকে। ১৪৫০ পৰা ১৬০০ চনলৈ মধ্য পশ্চিম ইউৰোপৰ বেছিভাগ দেশেই এই দিনক বছৰৰ প্ৰথম দিন হিচাপে গ্ৰহণ কৰে। এই দিনপঞ্জীৰৰ মাহবোৰ হ’ল জানুৱাৰী পৰা ডিচেম্বৰ। এইদিনটোত ঘটা কেইটামান উল্লেখযোগ্য ঘটনা-
অন্যান্য
অন্যান্য শাখাকেন্দ্ৰত উদযাপন কৰা হয়।
লামডিং
লামডিং (Pron:/lʌmˈdɪŋ/)(Lumding) অসমৰ নগাওঁ জিলাৰ অন্তৰ্ভুক্ত এখন ঠাই। ই উত্তৰ পূৰ্বাঞ্চলৰ আটাইতকৈ বৃহৎ ৰে'লৱে জংচন ৰূপে প্ৰখ্যাত।
ইতিহাস
লামডিং নামটোৰ উৎস ডিমাছা ভাষাৰ ' লামা' আৰু 'ডিং' শব্দ দুটা যাৰ অৰ্থ ক্ৰমান্বয়ে 'বাট' আৰু 'পোন'। গতিকে লামডিঙৰ সম্পূৰ্ণ অৰ্থ পোন আলিবাট। 'লামা' শব্দৰ পৰা অন্য এটা কাষৰীয়া ৰে'লৱে ষ্টেচনৰ 'লামাছাখং' ( Lamasakhong) ৰখা হৈছে, যাৰ অৰ্থ 'সৰু আলিবাটেৰে পূৰ্ণ উপত্যকা (valley of small paths)।
আন্তঃগাঁথনি
২০১১ চনৰ লোকপিয়ল অনুসৰি, মুঠ জনসংখ্যা ৩১,৩৪৭ জন।
যাতায়ত ব্যৱস্থা
লামডিং উত্তৰ-পূব সীমান্ত ৰেলৱেৰ মুখ্য বিভাগ আৰু উত্তৰ পূৰ্বাঞ্চলৰ ভিতৰতে বৃহৎ ৰে'লৱে জংচন। এই জংচনটোৱে অসমক ত্ৰিপুৰাৰ সৈতে সংযোজিত কৰিছে। ইয়াটো লামডিং-বদৰপুৰ-শিলচৰ-আগৰতলা হৈ গৈছে।
শিক্ষা
লামডিঙত ভালসংখ্যক শিক্ষা প্ৰতিষ্ঠান আছে। ইয়াৰে ভিতৰত উল্লেখযোগ্য হ'ল-
মহাবিদ্যালয় :
ৰাজনীতি
লামডিং নগাঁও (লোকসভা সমষ্টি)ৰ অন্তৰ্ভুক্ত।
তথ্যসূত্ৰ
শ্ৰেণী:অসমৰ নগৰ-মহানগৰ
নট
নট (Knots) জাহাজৰ গতিৰ একক। এখন জাহাজ বা আন জলযানে এঘণ্টাত ৬০৭৬১২ ফুট বা ১৮৫২ মিটাৰ বা ১.৮ কিলোমিটাৰ দূৰত্ব অতিক্ৰম কৰিব পাৰিলে তাক এক নট (1 Nautical Mile) বুলি জোখা হয়।
নট নামটোৰ উৎপত্তি
প্ৰাচীন কালত জাহাজৰ গতি জোখা কোনো একক নাছিল। সেয়ে নাবিকসকলে কাঠ আৰু ৰছীৰ ব্যৱহাৰেৰে জাহাজৰ গতি হিচাপ কৰি উলিয়াইছিল। ইয়াৰ বাবে তেওঁলোকে কাঠৰ খণ্ড টুকুৰা এডাল ৰচীৰে বান্ধি সাগৰত এৰে। ৰছীডালৰ আনটো মূৰ লেটা সদৃশ বস্ত্ত এটাৰ গাত মেৰিওৱা থাকে। কাঠৰ খণ্ডটোৰ ওজন এই লেটাতকৈ বেছি। ফলত জাহজে গতি কৰাৰ লগে লগে ৰছী খুলি গৈ থাকে। এক নিৰ্দিষ্ট সময়ৰ মূৰে মূৰে কিমান ৰছী খোল খাইছে তাৰ পৰাই জাহাজ খনৰ গতি নিৰ্ধাৰণ কৰা হৈছিল। পৰৱৰ্তী সময়ত সুবিধাৰ বাবে ৰছীডালৰ সমান দূৰত্বত কিছুমান গাঁঠি (Knot) দিয়া হ’ল। এক নিৰ্দিষ্ট সময়ৰ মূৰে মূৰে ৰছীডালৰ কিমান গাঁঠি বা Knot খুল খাইছে তাৰ পৰা জাহাজখনৰ গতিবেগ গণনা কৰা হয়। এই গাঁঠি বা Knot শব্দৰ পৰাই জাহাজৰ গতিৰ একক ‘নট’ হয়। বৰ্তমান সময়ত কাঠ আৰু ৰছী ব্যৱহাৰ কৰা নহয়। উন্নত মানৰ যন্ত্ৰৰ সহায়ত জাহাজৰ গতিবেগ নিৰূপণ কৰা হয়।
তথ্যসূত্ৰ
শ্ৰেণী:জোখ-মাখৰ একক
ন্যায়সূত্ৰ
ন্যায়সূত্ৰ হৈছে এক প্ৰাচীন ভাৰতীয় দৰ্শন শাস্ত্ৰ। ভাৰতীয় আস্তিক দৰ্শন পৰম্পৰাৰ অন্যতম এই ন্যায়দৰ্শনৰ প্ৰণেতা মহৰ্ষি অক্ষপাদ্ গৌতম । ন্যায়দৰ্শনৰ আধাৰগ্ৰন্থ "ন্যায়সূত্ৰ"। ন্যায়সূত্ৰসমূহ ২য় খ্ৰীষ্টাব্দত বিৰচিত কৰা হৈছিল যদিও পাচত অনেক প্ৰক্ষেপ (interpolation) যোগ কৰা হৈছে। ন্যায়সূত্ৰ অন্বিক্ষীকি, তৰ্কশাস্ত্ৰ বা প্ৰমাণশাস্ত্ৰ নামেৰও অভিহিত। ই ভাৰতীয় ন্যায়দৰ্শনৰ আধাৰ।
এই গ্ৰন্থত পাঁচটা অধ্যায় আছে। ন্যায়দৰ্শনত ১৬ বিধ পদাৰ্থৰ পৰিকল্পনা কৰা হৈছে। এই পদাৰ্থসমূহ হ'ল প্ৰমাণ, প্ৰমেয়, সংশয়, প্ৰয়োজন্, দৃষটান্ত্, সিদ্ধান্ত অৱ্য়্ৱ, তৰ্ক, নিৰ্ণয়, বাদ, জল্প, বিতণ্ডা, হেত্বাভাষ, ছল, জাতি আৰু নিগ্ৰহস্থান।
তথ্যসূত্ৰ
শ্ৰেণী:দৰ্শন শ্ৰেণী:হিন্দু ধৰ্ম গ্ৰন্থ
দিনপঞ্জী
right|250px|thumb|১৮৭১-১৮৭২ খ্ৰিষ্টাব্দৰ সমসাময়িক এটি হিন্দু কেলেণ্ডাৰৰ পৃষ্ঠা কেলেণ্ডাৰ হৈছে সময়চক্ৰৰ হিচাব ৰখাৰ বাবে ব্যৱহৃত এক পদ্ধতি। এনে পদ্ধতিত সময়ক সাধাৰণতে দিন, সপ্তাহ, মাহ, আৰু বছৰত ভাগ কৰা হয়। প্ৰতিতো দিনক দিয়া নামক তাৰিখ বুলি জনা যায়। সাধাৰণতে সূৰ্য বা চন্দ্ৰৰ পৰিভ্ৰমণ কালৰ লগত সংগতি ৰাখি কেলেণ্ডাৰত সময়ৰ হিচাপ কৰা হয় (মাহ, বছৰ আদি), অৱশ্যে সেইটো চব কেলেণ্ডাৰতে মানি চলা নহ'বও পাৰে। বিভিন্ন সভ্যতা আৰু সমাজে নিজাকৈ সাজি লোৱা কেলেণ্ডাৰ ব্যৱহাৰ কৰে।
দিন, মাহ, বছৰৰ হিচাপৰ ৰাখিবলৈ ব্যৱহাৰ কৰা বস্তুকো 'কেলেণ্ডাৰ' বোলা হয়। সাধাৰণতে 'কেলেণ্ডাৰ' শব্দটোৰে বেৰত আঁৰি থোৱা দিন-মাহৰ হিচাপ ৰখা তালিকাকহে বুজোৱা হয়। কম্পিউটাৰ, মোবাইল ফোন আদিত দিনৰ হিচাপ ৰখা ছফ্টৱেৰকো কেলেণ্ডাৰ বোলা হয়।
নিৰ্দিষ্ট সময় পঞ্জীকো কেতিয়াবা 'কেলেণ্ডাৰ' বোলা হয়, যেনে বিশ্ববিদ্যালয়ৰ শৈক্ষিক কেলেণ্ডাৰ, আদালতৰ মামলা-মোকৰ্দমাৰ শুনানীৰ বাবে ধাৰ্য্য কৰা কেলেণ্ডাৰ ইত্যাদি।
'কেলেণ্ডাৰ' ইংৰাজী ভাষাৰ শব্দ, লেটিন মূলীয় 'কেলেণ্ডি' (kalendae)-ৰ পৰা আহৰিত। মাহৰ প্ৰথম দিনটোক লেটিন ভাষাক 'কেলেণ্ডি' বোলা হয়।
কেলেণ্ডাৰ পদ্ধতি
পূৰ্ণ কেলেণ্ডাৰ সমূহত প্ৰতিটো দিনৰ বাবে একোটা ভিন্ন তাৰিখ থাকে। সেয়ে সপ্তাহৰ নামকেইটা পূৰ্ণ কেলেণ্ডাৰ পদ্ধতি নহয়। একেদৰে চন অবিহনে অকল তাৰিখ উল্লেখ কৰিলেও সি পূৰ্ণ কেলেণ্ডাৰ পদ্ধতি নহয়। কাৰণ এই দুয়োটাতে একেটা নাম বেলেগ দিনৰ বাবেও আহিব পাৰে।
সৰলতম কেলেণ্ডাৰ পদ্ধতি হ'ল কোনো এটা বিশেষ দিনৰপৰা দিনসমূহৰ হিচাপ আৰম্ভ কৰা। জ্যোতিৰ্বিজ্ঞানত ব্যৱহৃত জুলিয়ান দিন এনে এটা বিশেষ দিন। জ্যোতিৰ্বিজ্ঞানৰ 'জুলিয়ান দিন'ৰ পৰা আৰম্ভ কৰি দিনৰ হিচাপ কৰাৰ ব্যৱস্থা আছে। ১২:০০ জানুৱাৰী ১, খ্ৰী.পূ. ৪৭১৩, সোমবাৰৰ দিনটোক 'জুলিয়ান দিন' বুলি কোৱা হয়। এনে কেলেণ্ডাৰত যিকোনো দিনক মূল দিনৰ পৰা যোগ বা বিয়োগ কৰি দেখুৱাব পাৰি।
প্ৰায়বোৰ কেলেণ্ডাৰ পদ্ধতিতে দিনতকৈ 'ডাঙৰ' এটা বা বেছি 'সময়ৰ একক' (পৰ্যায়) ধৰা হয়।
এটা পৰ্যায় থকা কেলেণ্ডাৰঃ
দুটা পৰ্যায় থকা কেলেণ্ডাৰঃ
কেলেণ্ডাৰ এখনৰ পৰ্যায়ক্ৰমে অহা চক্ৰক সাধাৰণতে কোনো বাহিৰা চক্ৰৰ লগত সংগতি ৰাখি প্ৰস্তু কৰা হয়।
প্ৰায় ভাগ কেলেণ্ডাৰ পদ্ধতিতে চক্ৰীয় আৰু অচক্ৰীয় দুয়োবিধৰ উপাদান থাকে।
বহুতো কেলেণ্ডাৰত আন সৰল পদ্ধতিৰ উপাদান ৰখা দেখা যায়। উদাহৰণ স্বৰূপে, হিব্ৰু কেলেণ্ডাৰ সপ্তাহৰ ভিত্তিত সজা হয়। বহুতো কেলেণ্ডাৰত দুটা বেলেগ পদ্ধতি একে সময়তে ব্যৱহাৰ কৰা হয়। বহুল প্ৰচলিত গ্ৰেগোৰিয়ান কেলেণ্ডাৰত দুটা পদ্ধতি আছে। একেখন গ্ৰেগোৰিয়ান কেলেণ্ডাৰতে সপ্তাহৰ বাবে আৰু মাহৰ বাবে বেলেগ বেলেগ চক্ৰত ভাগ কৰি ৰখা হৈছে। এনে কেলেণ্ডাৰত সপ্তাহৰ চক্ৰ আৰু বছৰৰ চক্ৰ একেসময়তে প্ৰয়োগ কৰা হয়।
সপ্তাহৰ বিভাগক প্ৰায়ভাগ আধুনিক কেলেণ্ডাৰ পদ্ধতিতে মানি চলা হয়।
সৌৰ কেলেণ্ডাৰত একোটা 'দিন'
সৌৰ কেলেণ্ডাৰত প্ৰতিটো 'দিন' গণনা কৰা হয়, সূৰ্যৰ উঠা-নমাৰ লগত। একোটা দিন সূৰ্য উদয়ৰপৰা আস্ত যোৱালৈ ধৰি, তাৰ পাছট একোটা ৰাতিৰ পাছত আকৌ সূৰ্য উঠাৰ পাছত পাছৰ 'দিন'টো গণনা কৰা হয়। কিছুমানত আকৌ দুটা সূৰ্যাস্তৰ মাজৰ সময়খিনিক একোটা দিন বুলি ধৰা হয়। আৰম্ভণি আৰু শেষ পৰিঘটনাৰ সংজ্ঞাৰ লগত বছৰৰ বেলেগ বেলেগ দিনত বেলেগ বেলেগ সময় থাকিব পাৰে। কিছুমান কেলেণ্ডাৰ পদ্ধতিত 'গড় সৌৰ দিন' একোটা হিচাপ কৰা হয়।
কেলেণ্ডাৰ সংস্কাৰ
সাধাৰণতে ব্যৱহৃত কেলেণ্ডাৰৰ সংস্কাৰ সাধন কৰি বিশ্ব কেলেণ্ডাৰ, আন্তৰ্জাতিক কেলেণ্ডাৰ, হোলোচিন কেলেণ্ডাৰ আদি ব্যৱহাৰ কৰাৰ প্ৰয়াকে কেলেণ্ডাৰ সংস্কাৰ বুলি জনা যায়। ১৯৫০-ৰ সময়ত বিশ্ব সংঘই এনে সংশোধিত কেলেণ্ডাৰ গ্ৰহণ কৰাৰ প্ৰস্তাৱ ৰাখে যদিও জনপ্ৰিয়তাৰ অভাৱত এই পদ্ধতিক এৰি দিয়ে।
চান্দ্ৰ কেলেণ্ডাৰ
চান্দ্ৰ কেলেণ্ডাৰত দিন সমূহক চন্দ্ৰ কলাৰ ওপৰত ভিত্তি কৰি ভগোৱা হয়। চন্দ্ৰকলাৰ কাল সৌৰ বছৰৰ 'পূৰ্ণ ভাজক' নহয় বাবে চান্দ্ৰ কেলেণ্ডাৰৰ দিনসমূহে পৃথিৱীৰ ঋতু পৰিৱৰ্তনৰ লগত সংগতি হেৰুৱাই পেলায়। অৱশ্যে এই সলনি বিষুৱীয় অঞ্চলত বেছি লক্ষণীয় নহয়। অৱশ্যে চান্দ্ৰ কেলেণ্ডাৰে অইন পৰিঘটনা, যেনে, জোৱাৰ-ভাটাৰ লগত পূৰ্ণ সংগতি ৰাখি চলে। ইছলামীয় কেলেণ্ডাৰ এবিধ চান্দ্ৰ কেলেণ্ডাৰ।
চান্দ্ৰ-সৌৰ কেলেণ্ডাৰ
চান্দ্ৰ কেলেণ্ডাৰৰ লগত ঋতু পৰিৱৰ্তনৰ সামঞ্জস্য ৰাখিবলৈ কেতিয়াবা এটা অতিৰিক্ত মাহ যোগ দিয়া হয়। হিব্ৰু কেলেণ্ডাৰত এনে পদ্ধতিত ১৯-বৰ্ষীয় সময়চক্ৰ ব্যৱহাৰ কৰা হয়।
বীজগণিতীয় আৰু জ্যোতিৰ্বিজ্ঞানীয় পদ্ধতিৰ কেলেণ্ডাৰ
বীজগণিতীয় পদ্ধতিৰ কেলেণ্ডাৰত একোটা সমীকৰণৰ ওপৰত ভিত্তি কৰি কেলেণ্ডাৰ প্ৰস্তুত কৰা হয়। এনে কেলেণ্ডাৰক 'বিধি-ভিত্তিক কেলণ্ডাৰ'-ও বোলা হয়। ইহুদী কেলেণ্ডাৰ এনে বিধৰ কেলেণ্ডাৰ। এই পদ্ধতিৰ কেলেণ্ডাৰৰ অসুবিধা হৈছে যে এনে সমীকৰণৰ শুদ্ধতা সময়ৰ লগে লগে হেৰাই যায়। আৰু হেজাৰ বছৰতকৈ পাছত এই পদ্ধতিৰ শুদ্ধতা পৃথিৱীৰ পৰিভ্ৰমণ কালৰ সলনিৰ লগে লগে কমি আহে। এনে পদ্ধতিৰ কেলেণ্ডাৰেৰে গণনা কৰি ভৱিষ্যতৰ দিন ধাৰ্য কৰাটো সহজ।
জ্যোতিৰ্বিজ্ঞানীয় পদ্ধতিৰ কেলেণ্ডাৰ
এই পদ্ধতিৰ কেলেণ্ডাৰত একোটা প্ৰাকৃতিক পৰিঘটনাৰ পৰ্যবেক্ষণৰ ওপৰত নিৰ্ভৰ কৰি হিচাপ আৰম্ভ কৰা হয়। ইছলামীয় ধৰ্মীয় কেলেণ্ডাৰ আৰু পুৰণী ইহুদী ধৰ্মীয় কেলেণ্ডাৰ এই পদ্ধতিৰ কেলেণ্ডাৰ। এই পদ্ধতিত শুদ্ধতা অক্ষুণ্ণ থাকে যদিও পৰ্যবেক্ষণ ভিত্তিক হোৱা হেতুকে ভৱিষ্যতৰ দিন হিচাপ কৰাত অসুবিধা হয়।
তথ্য উৎস
শ্ৰেণী:সময়
তিল
তিল (বৈজ্ঞানিক নাম Sesamum indicum) এবিধ Sesamum গোত্ৰৰ ফুলৰ গছ। ইয়াৰ ওচৰ সম্বন্ধীয় উদ্ভিদ আফ্ৰিকাত যথেষ্ট পোৱা যায়। ভাৰততো ইয়াৰ কিছু জাতিত দেখা যায়। খোৱা বীজ হিচাপে ব্যৱহাৰ হোৱা তিল বিষুৱ অঞ্চলত যথেষ্ট পৰিমাণে খেতি হয়। সাধাৰণেত ইয়াৰ ফুল ৰং হালধীয়া হয় যদিও কিছু কিছু জাতৰ নীলা অথবা বেঙুনীয়াও দেখা যায়।
ইয়াৰ গছৰ উচ্চতা ৫০ ছে.মি. ৰ পৰা ১০০ ছে.মি.ৰ ভিতৰত হয়। পাত বিলাক গছডালৰ পৰস্পৰৰ বিপৰীত দিশত থাকে আৰু প্ৰায় ৪ ৰ পৰা ১৪ ছে.মি. দীঘল হয়। গছ জোপা গুৰি অংশই প্ৰায় ৫ ছে.মি. অঞ্চল অধিকাৰ কিৰ থাকে। ওপৰ দিশত ই ক্ৰমান্বেয় পাতল হৈ গৈ থাকে আৰু ফুল ফুলা অঞ্চলটো প্ৰায় ১ ছে.মি. বহল হয়ৈগ। ফুলবোৰ বগাৰ পৰা বেঙুনীয়া বৰণৰ হয়। ই টিলিঙা আকাৰৰ, প্ৰায় ৩ ৰ পৰা ৫ ছে.মি. দীঘল আৰু মুখত চাৰিটা ধেনুভিৰীয়া অংশ থাকে।
বাহ্যিক সংযোগ
শ্ৰেণী:গুল্ম শ্ৰেণী:ঔষধি উদ্ভিদ
নৰসিংহ (দ্ব্যৰ্থতা দূৰীকৰণ পৃষ্ঠা)
নৰসিংহই তলৰ প্ৰৱন্ধসমূহ বুজাব পাৰে:
উদ্ভিদ
শ্ৰেণী:দ্ব্যৰ্থতা দূৰীকৰণ পৃষ্ঠা
ৰবি শৰ্মা
ৰবি শৰ্মা (Ravi Sarma) অসমীয়া চলচ্চিত্ৰ জগতৰ এজন জনপ্ৰিয় অভিনেতা। অসমৰ ভ্ৰাম্যমাণ থিয়েটাৰসমূহতো তেখেতে নিয়মিতভাৱে অভিনয় কৰি আহিছে।
প্ৰাৰম্ভিক জীৱন
ৰবি শৰ্মাৰ জন্ম ১৯৭২ চনৰ ১৯ ছেপ্টেম্বৰত গুৱাহাটীত হয়। তেখেতে ডি এ ভি স্কুল আৰু ফেকাল্টী হাই স্কুলৰ পৰা স্কুলীয়া শিক্ষা গ্ৰহণ কৰি কটন মহাবিদ্যালয়ৰ পৰা উচ্চতৰ মাধ্যমিকৰ শিক্ষা গ্ৰহণ কৰে। তাৰ পিছত তেখেতে আৰ্য্য বিদ্যাপীঠ মহাবিদ্যালয়ৰ পৰা স্নাতক ডিগ্ৰী লাভ কৰে। তেওঁৰ মাতৃ বন্দনা শৰ্মাও এগৰাকী অভিনেত্ৰী আছিল।
অভিনয় জীৱন
ৰবি শৰ্মাই বিশিষ্ট পৰিচালক মুনিন বৰুৱাৰ ২০০০ চনত মুক্তিপ্ৰাপ্ত চুপাৰ হিট ছবি হিয়া দিয়া নিয়াৰ জৰিয়তে অসমীয়া চলচ্চিত্ৰ জগতত প্ৰৱেশ কৰে। চলচ্চিত্ৰৰ লগতে তেওঁ অসমৰ কেইবাখনো ভ্ৰাম্যমাণ থিয়েটাৰত অভিনয় কৰিছে। তেওঁ অভিনয় কৰা চলচ্চিত্ৰসমূহ হ’ল:
ব্ৰহ্মপুত্ৰ: দ্য আহোম ছন ৰাইজেছ - ১
ব্ৰহ্মপুত্ৰ: দ্য আহোম ছন ৰাইজেছ - ১ (Brahmaputra: The Ahom Son Rises -1) ঐতিহাসিক কাহিনী আধাৰিত ইংৰাজী ভাষাৰ এখন উপন্যাস। উপন্যাসৰ লেখকদ্বয় হৈছে কুলদীপ যাদৱ আৰু এছ এছ ৰাজামৌলীৰ পিতৃ তথা ৰাজ্যসভাৰ সাংসদ বিজয়েন্দ্ৰ প্ৰসাদ। বিজয়েন্দ্ৰ প্ৰসাদে আৰআৰআৰ চলচ্চিত্ৰৰ চিত্ৰনাট্যও ৰচনা কৰিছিল। এই উপন্যাসখন সপ্তদশ শতিকাৰ অসমৰ আহোম সেনাপতি লাচিত বৰফুকনৰ জীৱনৰ ওপৰত ভিত্তি কৰি লিখা হৈছে। এই গ্ৰন্থখন ২০২৩ চনত হাৰ্পাৰ কলিনছে প্ৰকাশ কৰি উলিয়ায়। গ্ৰন্থখনৰ প্ৰচ্ছদসজ্জা কিৰণ মালিকৰ।
পটভূমি
উপন্যাসখন মুঠ দহটা অধ্যায়ত বিভক্ত। লাচিত বৰফুকন উপন্যাসখনৰ কেন্দ্ৰীয় চৰিত্ৰ। সপ্তদশ শতিকাত তাকৰীয়া সৈন্য আৰু নৌকাৰে লাচিত বৰফুকনে কেনেদৰে প্ৰৱল প্ৰতাপী ঔৰংগজেৱৰ মোগল বাহিনীক পৰাভূত কৰিছিল সেই বিষয়ে উপন্যাসখনত বৰ্ণনা কৰা হৈছে৷ অসমৰ দৰে এখন সৰু ৰাজ্যই কিদৰে মোগলক যুদ্ধত হৰুৱাইছিল এই কথাকো ইয়াত ব্যাখ্যা কৰা হৈছে।
লাচিত বৰফুকন আহোম ৰাজ্যৰ স্বৰ্গদেৱ জয়ধ্বজ সিংহৰ কন্যা ৰাজকুমাৰী পদ্মিনীৰ প্ৰেমত পৰে। কিন্তু জয়ধ্বজ সিংহই এই কথাৰ সম্ভেদ পাই লাচিতক ৰাজধানী যোৰহাটৰ পৰা বাহিৰ কৰি পঠিয়ায়। কিছুদিন পিছত আহোম ৰাজধানীত ঔৰংজেৱে সসৈন্যে আক্ৰমণ কৰে। ৰজাই যুদ্ধবিৰতি চুক্তিত স্বাক্ষৰ কৰে আৰু ইয়াৰ ফলত তেওঁৰ ৰাজ্যৰ নিয়ন্ত্ৰণ কিছু পৰিমাণে মোগলৰ হাতলৈ যায়। লাচিত আৰু তেওঁৰ প্ৰিয় বন্ধু ৰাজকুমাৰ চক্ৰধ্বজে সন্ধিৰ চৰ্ত অপমানজনক হিচাপে গণ্য কৰে। আহোমৰ প্ৰতি আনুগত্যশীল এখন ৰাজ্যৰ এজন ৰাজকুমাৰে আন সৰু সৰু ৰাজ্যবোৰক বিপথে পৰিচালিত কৰি যোৰহাট আক্ৰমণ কৰাৰ লগে লগে কিছুদিনৰ ভিতৰতে তেওঁলোকৰ বিপদ বাঢ়ি যায়। লাচিত আৰু ৰাজকুমাৰ চক্ৰধ্বজে ৰাজধানী ৰক্ষা কৰাৰ সময়ত এই যুদ্ধই আহোম ৰাজ্যৰ ভৱিষ্যত চিৰদিনৰ বাবে সলনি কৰিব পাৰে।
প্ৰকাশ
উপন্যাসখন ভাৰতত ২০২৩ চনৰ ৩০ মে'ত আনুষ্ঠানিকভাৱে মুকলি কৰা হয়। অনলাইন বিপণীসমূহতো গ্ৰন্থখন বিক্ৰীৰ বাবে উপলব্ধ হৈ পৰে। উপন্যাসখনৰ সূচনা সন্দৰ্ভত ডেক্কান ক্ৰনিকলৰ সৈতে ২০২৩ চনৰ মে' মাহত হোৱা এক সাক্ষাৎকাৰত ইয়াৰ দুই লেখকৰ অন্যতম কুলপ্ৰীত যাদৱে কয়, হায়দৰাবাদত উপস্থিত হোৱাৰ আগতে মই টুইট কৰিছিলো যে মই এসপ্তাহ চহৰত থাকিম আৰু যদি কোনো প্ৰযোজক/লেখক/পৰিচালকে মোক লগ কৰিব বিচাৰে তেন্তে মই বহুত সুখী হম। মুম্বাইত থকা মোৰ এজন বন্ধু জয়দীপ সেন নামৰ এজন পৰিচালকে মোৰ টুইটটো দেখি বিজয়েন্দ্ৰ প্ৰসাদ জীক ফোন কৰিলে। পিছত জয়দীপে ফোন কৰি নিজৰ নম্বৰটো শ্বেয়াৰ কৰিলে। বিজয়েন্দ্ৰ ছাৰক ফোন কৰিলোঁ আৰু তেওঁ বৰ আদৰ-সাদৰ কৰাবিধৰ আছিল। পিছদিনা আমি লগ হৈছিলোঁ আৰু দীঘলীয়া কাহিনীটো চুটিকৈ ক’বলৈ গ’লে এতিয়া ১৫ মাহৰ পাছত কিতাপখন মুক্তি পাবলৈ মাত্ৰ কেইদিনমান বাকী।
তথ্য সংগ্ৰহ
শ্ৰেণী:ইংৰাজী গ্ৰন্থ
তথাগত অৱতাৰ তুলসী
তথাগত অৱতাৰ তুলসী (জন্ম ৯ ছেপ্টেম্বৰ ১৯৮৭) এজন ভাৰতীয় পদাৰ্থবিদ। তেওঁ বিস্ময় বালক হিচাপে প্ৰখ্যাত। তুলসীয়ে ৯ বছৰ বয়সত হাইস্কুলীয়া শিক্ষা সম্পূৰ্ণ কৰি পাটনা বিজ্ঞান মহাবিদ্যালয়ৰ পৰা ১০ বছৰ বয়সত বি. এছ. ছি. আৰু ১২ বছৰ বয়সত এম. এছ. ছি. ডিগ্ৰী লাভ কৰে। ২০০৯ চনৰ আগষ্ট মাহত তেওঁ ভাৰতীয় বিজ্ঞান প্ৰতিষ্ঠান বাংগালোৰৰ পৰা ২২ বছৰ বয়সতে পদাৰ্থবিজ্ঞানত পি. এইছ. ডি. ডিগ্ৰী অৰ্জন কৰে। ২০১০ চনৰ জুলাই মাহত আই আই টি ব'ম্বেই তেওঁক সহকাৰী অধ্যাপকৰ চুক্তিকালীন পদ (সদ্য পি এইছ ডি প্ৰাপ্তৰ বাবে অস্থায়ী শিক্ষক পদ) আগবঢ়ায়। বৰ্তমান তুলসী আই আই টি ব'ম্বেত কৰ্মৰত।  বহুতো ভাৰতীয় সংবাদপত্ৰৰ মতে তেওঁ অদ্যাপি নিযুক্তিপ্ৰাপ্ত ভাৰতীয় প্ৰযুক্তিবিদ্যা সংস্থানৰ অধ্যাপক সকলৰ ভিতৰত কনিষ্ঠতম।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতীয় বিজ্ঞানী
আমেৰিকা (মহাদেশ)
দেশ আৰু অঞ্চলসমূহ
thumb|right|250px|CIA political map of the Americas in [[Lambert azimuthal equal-area projection]]
বহিঃসংযোগ
শ্ৰেণী:মহাদেশ শ্ৰেণী:আমেৰিকা
সৰভোগ
ইতিহাস
সৰভোগৰ নামটো গাখীৰৰ প্ৰাচুৰ্যতাৰ পৰা অহা বুলি কোৱা হয়৷ এই অঞ্চলত স্থানীয়ভাৱে উৎপাদন কৰা গাখীৰ আৰু অন্যান্য দুগ্ধজাত সামগ্ৰীৰ বাবে অঞ্চলটো প্ৰখ্যাত৷
ভৌগোলিক বিৱৰণ
ভৌগোলিকভাৱে সৰভোগ 26.5°N, 90.87°W ত অৱস্থিত৷  এই অঞ্চলৰ সাগৰৰ পৰা গড় উচ্চতা ৫০ মিটাৰ ৷
আন্ত:গাঁথনি
২০১১ চনৰ লোকপিয়ল অনুসৰি, সৰভোগৰ মুঠ জনসংখ্যা ৭৫৫৩ জন৷ ইয়াৰে ৫১% পুৰুষ আৰু ৪৯% মহিলা৷ সৰভোগৰ গড় সাক্ষৰতাৰ হাৰ ৭৮% ৷ ইয়াৰ ভিতৰত পুৰুষ আৰু মহিলাৰ সাক্ষৰতাৰ হাৰ ক্ৰমান্বয়ে ৮৩% আৰু ৭২% ৷ সৰভোগৰ জনসংখ্যাৰ ১০% ছয় বছৰ বয়সৰ অনুৰ্ধৰ৷
যাতায়ত ব্যৱস্থা
সৰভোগ দাঁতিকাষৰীয়া অঞ্চলসমূহৰ সৈতে ৰে'লপথ আৰু আলিবাটেৰে সংযোজিত হৈ আছে৷ ইয়াৰ মাজেৰে পাৰ হৈ যোৱা ৩১ নং ৰাষ্ট্ৰীয় ঘাইপথে ইয়াক ভাৰতৰ অন্যন্য অংশ সমূহৰ সৈতে সংযোগ কৰিছে৷
ৰাজনীতি
সৰভোগ কোকৰাঝাৰ (লোকসভা সমষ্টি)ৰ অন্তৰ্ভুক্ত৷.
উল্লেখযোগ্য ব্যক্তি
১। স্বৰ্গীয় ঘনশ্যাম তালুকদাৰ, জননেতা/বৰনগৰ মহাবিদ্যালয়ৰ প্ৰতিষ্ঠাতা ২৷ সৰভোগ অঞ্চলৰ প্ৰতিষ্ঠিত শিক্ষাবিদ সকলৰ ভিতৰত হ'ল শিক্ষাবিদ কালীনাথ গোস্বামী,হৰমোহন নাথ,গৰ্গেশ্বৰ দাস,অশ্বিনী তালুকদাৰ,সত্যতিংকৰ ভট্টাচাৰ্য আদি মহান ব্যক্তি আৰু শিক্ষাবিদ সকল ৷
তথ্যসূত্ৰ
শ্ৰেণী:অসমৰ নগৰ-মহানগৰ
শংকৰদেৱ (দ্ব্যৰ্থতা দূৰীকৰণ পৃষ্ঠা)
এইটো এটা দ্ব্যৰ্থতা দূৰীকৰণ পৃষ্ঠা। শংকৰদেৱ বুলিলে মূলতঃ অসমৰ এগৰাকী মহাপুৰুষ আৰু নৱবৈষ্ণৱ ধৰ্মৰ প্ৰচাৰকজনকে বুজায়। শংকৰদেৱ শব্দটোৱে নিম্নলিখিত প্ৰবন্ধবোৰ সূচাব পাৰে:
শ্ৰেণী:দ্ব্যৰ্থতা দূৰীকৰণ পৃষ্ঠা
দশাৱতাৰ
thumb|250px|ভগৱান [[বিষ্ণুৰ দশাৱতাৰ ৰূপসমূহ]] দশাৱতাৰ (Dashavatara) হৈছে হিন্দু ধৰ্মৰ এজন প্ৰধান উপাস্য দেৱতা বিষ্ণুৰ দহটা প্ৰধান অৱতাৰ। বৈষ্ণৱ দৰ্শনত, কোনো বিশেষ উদ্দেশ্যে আগত ৰাখি মৰ্ত্যত অৱতীৰ্ণ পৰম সত্তাকে অৱতাৰ (अवतार) নামেৰে অভিহিত কৰা হয়। বিষ্ণুৰ (বা কোনো কোনো ক্ষেত্ৰত কৃষ্ণৰ) দহটা মুখ্য অৱতাৰৰ সমষ্টিগত নামেই দশাৱতাৰ। এই দশাৱতাৰৰ কথা জনা যায় গৰুড় পুৰাণৰ (১। ৮৬। ১০-১১) পৰা।
দশাৱতাৰৰ অধিকাংশই অভিহিত হয় লীলা-অৱতাৰ নামেৰে। হিন্দু বিশ্বাস অনুসৰি, প্ৰথম চাৰি অৱতাৰৰ আৱিৰ্ভাবকাল হৈছে সত্যযুগ। পৰৱৰ্তী তিনি অৱতাৰ ত্ৰেতাযুগত অৱতীৰ্ণ হয়। অষ্টম আৰু নৱম অৱতাৰৰ আৱিৰ্ভাৱকাল যথাক্ৰমে দ্বাপৰযুগ আৰু কলিযুগ। দশম অৱতাৰ কল্কিৰ আৱিৰ্ভাৱ ৪২৭,০০০ বছৰৰ পিছত কলিযুগত অন্তিম পৰিব বুলি ভৱিষ্যতবাণী কৰা হৈছে। বিষ্ণু পুৰাণত কোৱা হৈছে যে, কল্কি অৱতাৰৰ আগমনৰ লগে লগেই কলিযুগৰ সমাপ্তি ঘটিব। কল্কি দুষ্টৰ দমন আৰু শিষ্টৰ পালন কৰি এক নতুন সত্যযুগৰ সূচনা কৰিব।
দশাৱতাৰ
তলত ভগৱান বিষ্ণুৰ দহটা অৱতাৰৰ এখন মান্য তালিকা প্ৰদৰ্শন কৰা হৈছে। অঞ্চলভেদে আৰু মতভেদে দশাৱতাৰৰ ভিন্ন তালিকা পোৱা যায়।
বিষ্ণুৰ দশাৱতাৰৰ ৰূপাংকন|thumb|centre|600px
মহাপুৰুষ শংকৰদেৱে দশাৱতাৰক ভগৱান বিষ্ণুৰ দহটা অৱতাৰ বুলি নকৈ কৃষ্ণৰ দহটা অৱতাৰহে বুলিছে। সেই অনুসৰি দশাৱতাৰৰ তালিকাত 'কৃষ্ণ'ৰ ঠাইত 'বলৰাম'ক স্থান দিয়া হৈছে। অন্য কোনো তালিকাত বুদ্ধৰ স্থান বলৰামক দিয়া হয় আৰু তালিকাত কৃষ্ণৰ নামো থাকে।
বাহ্যিক সংযোগ
* শ্ৰেণী:হিন্দুধৰ্মৰ দেৱ দেৱী
নাৰায়ম
নাৰায়ম (মালায়ালম: നാരായം) (সংস্কৃত: नाराच - সৰু কাঁৰ) বা ezhuthani (মালায়ালম: എഴുത്താണി) হৈছে দক্ষিণ ভাৰত, শ্ৰীলংকা তথা এচিয়াৰ অন্যান্য ওচৰচুবুৰীয়া অঞ্চলত প্ৰাচীন কালৰপৰাসই ব্যৱহৃত এক লেখন সঁজুলি (stylus)। দেখাত বা ব্যৱহাৰত যদিও ই আধুনিক কলমৰ দৰেই, দৰাচলতে চিঞাঁহী ব্যৱহাৰ কৰি লিখাৰ পৰিৱৰ্তে ইয়াক তালপাতত চিহ্ণ "কাটিবলৈহে" ব্যৱহাৰ কৰা হৈছিল। প্ৰকৃতাৰ্থত নাৰায়ম লিখকৰ হাতত সুন্দৰবভাবে খাপ খাই পৰাকৈ সাজি লোৱা আগত জোং থকা এডাল লোৰ দণ্ড।
লিখকৰ পছন্দ, সামাজিক মৰ্য্যদা আদি অনুসৰি নাৰায়মৰো বিভিন্ন ৰূপ আছিল। সময়ত ইয়াক অলংকাৰৰূপেও ব্যৱহাৰ কৰা হৈছিল। তালপাতত লিখাৰ উপৰিও ইয়াক লিখিত তালপাতত ফুটা কৰি কিতাপ আকাৰে সুতাৰে বান্ধি ৰখাৰ সুবিধা কৰিবলৈও ব্যৱহাৰ কৰা হৈছিল।
তথ্য সংগ্ৰহ
শ্ৰেণী:লিখন সঁজুলি
ডিব্ৰুগড় বিশ্ববিদ্যালয়
ডিব্ৰুগড় বিশ্ববিদ্যালয় অসমৰ পূব প্ৰান্তত অৱস্থিত উত্তৰ-পূৰ্বাঞ্চলৰ অন্যতম বিশ্ববিদ্যালয়। ১৯৬৫ চনত অসম বিধান সভাত প্ৰস্তাৱিত এক বিধেয়কৰদ্বাৰা এই বিশ্ববিদ্যালয় স্থাপিত হয় । অসমৰ উচ্চশিক্ষাৰ অন্যতম কেন্দ্ৰৰূপে পৰিচিত ডিব্ৰুগড় বিশ্ববিদ্যালয়ত কলা, বিজ্ঞান, বাণিজ্য আৰু প্ৰযুক্তিবিদ্যা বিষয়ক শিক্ষাদানৰ বাবে বিভিন্ন বিভাগ আৰু অধ্যয়ন কেন্দ্ৰৰ উপৰিও এখন "অভিযান্ত্ৰিক আৰু প্ৰযুক্তিবিদ্যাৰ প্ৰতিষ্ঠান" আছে। বৰ্তমান এই বিশ্ববিদ্যালয়ৰদ্বাৰা অনুমোদিত মুঠ মহাবিদ্যালয়ৰ সংখ্যা ১৬০। ডিব্ৰুগড় বিশ্ববিদ্যালয় চৌহদৰ মুঠ মাটিকালি হ'ল ২০৩ হেক্টৰ; ইয়াৰে ৭৪.৩ হেক্টৰৰ এটা এলেকাত চাহখেতি কৰা হয়। এই বিশ্ববিদ্যালয়খন ডিব্ৰুগড় নগৰৰ কেন্দ্ৰবিন্দু "নতুন বজাৰ" ৰ পৰা প্ৰায় ৫ কি: মি: দক্ষিণে "ৰজাভেটা" অঞ্চলত অৱস্থিত। ৩৭ নং ৰাষ্ট্ৰীয় ঘাইপথটো বিশ্ববিদ্যালয় চৌহদৰ মাজেৰে পাৰ হৈ গৈছে।
ইতিহাস
অসম বিধানসভাত প্ৰস্তাৱিত "ডিব্ৰুগড় বিশ্ববিদ্যালয় বিধেয়ক, ১৯৬৫" অনুসৰি ডিব্ৰুগড় বিশ্ববিদ্যালয় স্থাপিত হৈছিল। ডিব্ৰুগড় বিশ্ববিদ্যালয়ৰ প্ৰথম উপাচাৰ্য আছিল ড॰ বি, আৰ, শেঠ। 250px|thumb|right|জ্যোতি বাটচ'ৰা
স্বীকৃতি
ডিব্ৰুগড় বিশ্ববিদ্যালয় Association of Indian Universities (AIU) আৰু Association of Commonwealth Universities (ACU)ৰ সদস্য। বিশ্ববিদ্যালয়খন National Assessment and Accreditation Council (NAAC), Bangaloreৰ দ্বাৰা মূল্যাঙ্কিত আৰু. A Grade প্ৰাপ্ত । "বিশ্ববিদ্যালয় অনুদান আয়োগে" ডিব্ৰুগড় বিশ্ববিদ্যালয়ৰ "অসমীয়া বিভাগ"টোক Center for Advanced Studies (CAS) হিচাপে চিহ্নিত কৰিছে। তদুপৰি অন্য আঠটা বিভাগক আয়োগে Special Assistance Programme (SAP)ৰ অধীনত DSA আৰু DRSৰ মৰ্যাদা দিছে। এই বিশ্ববিদ্যালয়ৰ "পে'ট্ৰলিয়াম প্ৰযুক্তিবিদ্যা" বিভাগটো ভাৰত চৰকাৰৰ বিজ্ঞান আৰু প্ৰযুক্তিবিদ্যা বিভাগৰদ্বাৰা Center for Relevance and Excellence (CORE) under Technology, Information, Forcasting and Assessment Council (TIFAC) হিচাপে চিহ্নিত হৈছে।
শৈক্ষিক দিশ
ডিব্ৰুগড় বিশ্বাবিদ্যালয়ত ২০০১-২০০২ শিক্ষাবৰ্ষৰ পৰা স্নাতকোত্তৰ পাঠ্যক্ৰম সমূহত ষাণ্মাসিক পদ্ধতি প্ৰয়োগ কৰা হৈছে আৰু ২০০৯-২০১০ শিক্ষাবৰ্ষৰ পৰা ইয়াক Choice Based Credit Systemলৈ উন্নীত কৰা হৈছে । ২০১১-২০১২ শিক্ষাবৰ্ষৰপৰা প্ৰযোজ্য হোৱাকৈ বিশ্ববিদ্যালয়ৰ অধীনৰ বিভিন্ন মহাবিদ্যালয়সমূহৰ স্নাতক পাঠ্যক্ৰমত ষাণ্মাসিক পদ্ধতিৰ সূচনা কৰা হৈছে।
বৰ্তমান ডিব্ৰুগড় বিশ্ববিদ্যালয়ে ২০টাতকৈ অধিক বিষয়ত পি, এইচ, ডি, ডিগ্ৰী প্ৰদান কৰে। ০৩-০৫-২০১১ তাৰিখলৈকে বিশ্ববিদ্যালয়খনে মুঠ ১০৯৮জন গৱেষকক বিভিন্ন বিষয়ত পি, এইচ, ডি, ডিগ্ৰী প্ৰদান কৰিছে। তদুপৰি বিশ্ববিদ্যালয়খনে বৰ্তমান দহটা বিষয়ত (অসমীয়া, ইংৰাজী, ৰসায়ন বিজ্ঞান,পদাৰ্থ বিজ্ঞান, বাণিজ্য, বুৰঞ্জী, গণিত, ৰাজনীতি বিজ্ঞান, সমাজতত্ত্ব আৰু পৰিসংখ্যা) এম, ফিল ডিগ্ৰী প্ৰদান কৰে।
তাৎপৰ্যপূৰ্ণ গৱেষণাৰ উদ্দেশ্যে ডিব্ৰুগড় বিশ্ববিদ্যালয়ত সম্প্ৰতি তিনিখন সন্মানীয় আসন আছে। এই আসনকেইখন হৈছে- অসমীয়া বিভাগৰ সাহিত্যৰথী লক্ষ্মীনাথ বেজবৰুৱা আসন, বুৰঞ্জী বিভাগৰ শ্ৰীশ্ৰী অনিৰুদ্ধদেৱ আসন আৰু প্ৰায়োগিক ভূতত্ত্ব বিভাগৰ কে, ডি, মালব্য আসন।
লক্ষ্মীনাথ বেজবৰুৱা গ্ৰন্থাগাৰ
এইয়া হৈছে ডিব্ৰুগড় বিশ্ববিদ্যালয়ৰ কেন্দ্ৰীয় গ্ৰন্থাগাৰৰ নাম। চাৰিমহলীয়া এই গ্ৰন্থাগাৰটোৱে প্ৰায় ৩৩৫৭০ বৰ্গফুট কালি অধিকাৰ কৰি আছে । এই গ্ৰন্থাগাৰত বিভিন্ন বিষয়ৰ গ্ৰন্থৰ লগতে আলোচনী, পত্ৰিকা, বাতৰি কাগজ আদি ৰখা হয়। তদুপৰি বিশ্ববিদ্যালয়ৰ অধীনত গৱেষণা কৰা বিভিন্ন গৱেষকৰ গৱেষণা-পত্ৰসমূহো ইয়াত এটা সূকীয়া সংগ্ৰহ হিচাপে ৰখা হৈছে। বৰ্তমান গ্ৰন্থাগাৰটোৰ গ্ৰন্থ ব্যৱস্থাপনা আৰু আদান-প্ৰদান সূবিধাসমূহ সম্পূৰ্ণৰূপে কম্পিউটাৰ নিয়ন্ত্ৰিত। ২০০৪ চনৰ পহিলা জানুৱাৰীৰ পৰা গ্ৰন্থাগাৰটোত ইণ্টাৰনে'টৰ জৰিয়তে প্ৰায় ৪৭০০ ই-পত্ৰিকা পঢ়াৰ সুবিধা কৰা হৈছে।
বহিঃসংযোগ
শ্ৰেণী:অসমৰ বিশ্ববিদ্যালয়সমূহ শ্ৰেণী:ডিব্ৰুগড় জিলা
কলা (জীৱ বিজ্ঞান)
thumb|উদ্ভিদৰ স্কেৰেণকাইমা, প্ৰস্থচ্ছেদ। right|thumb|মানুহৰ হাওঁফাওঁৰ অন্তৰৱৰ্তী কলা সমূহৰ অণুবীক্ষণীয় দৃশ্য। জীৱবিজ্ঞানত কলা হৈ নিৰ্দিষ্ট শৈলীৰে সজ্জিত উৎকৃষ্ট কাৰ্য দক্ষতাৰে কোনো কাম সম্পন্ন কৰা কোষৰ সমষ্টি।
কলাৰ ইংৰাজী প্ৰতিশব্দ tissue, ফ্ৰান্স শব্দ tissu ৰ অনুৰূপ। যাৰ অৰ্থ হৈছে বোৱা।
মানুহ আৰু অন্য পশু ইত্যাদিৰ কলা সম্পৰ্কীয় অধ্যয়নক হিষ্ট'লজি আৰু চিকিৎসাবিজ্ঞানৰ ক্ষেত্ৰত ইয়াক হিষ্ট'পেথালজি বুলি কোৱা হয়। উদ্ভিদৰ ক্ষেত্ৰত এই অধ্যয়নক প্লেণ্ট এনাটমী বুলি কোৱা হয়। সাধাৰণতে কলা সম্বন্ধীয় অধ্যয়নৰ বাবে খনিজ মমৰ সজ্জা আহিলা হিচাপে ব্যৱহাৰ কৰা হয়, য'ত কলা সমূহ দৃঢ়ভাৱে সংলগ্ন কৰা হয় আৰু পৰৱৰ্তী পৰ্যায়ত ইয়াক বিভক্ত কৰা হয়।
উদ্ভিদ কলা
উদ্ভিদবোৰ স্থিৰ। উদ্ভিদৰ সৰহসংখ্যক কলাই আন কলাক শক্তি প্ৰদান কৰাৰ বাবে সহায়কাৰী কলা হিচাপে কাম কৰে। উদ্ভিদ দেহৰ সৰহখিনি কলাই হ'ল মৃত। উদ্ভিদৰ ক্ষেত্ৰত মৃত কোষেও জীৱিত কোষৰ দৰে শাৰীৰিক শক্তি প্ৰদান কৰে। এই মৃত কোষবোৰক সামান্য পৰিচৰ্যাৰ প্ৰয়োজন হয়। উদ্ভিদ দেহৰ বৃদ্ধি  কোনো এক অঞ্চলত সীমাবদ্ধ হৈ থাকে। ইহঁতৰ গোটেই জীৱন জুৰি একেখিনি কলাই বিভাজিত হৈ থাকে।
ভাজক কলা(Meristematic Tissue)
উদ্ভিদৰ বৃদ্ধি কেৱল মাত্ৰ কিছুমান নিৰ্দিষ্ট অংশতহে সংঘটিত হয়। এই অংশ সমূহ কিছুমান বিভাজনশীল কলাৰে গঠিত। এই কলাবোৰকে ভাজক কলা বোলে। স্থান অনুসৰি ভাজক কলাক অগ্ৰস্থ ভাজক কলা(Apical meristem), পাৰ্শ্বীয় ভাজক কলা(Lateral meristem) আৰু নিবেশিত ভাজক কলা(Intercalary meristem) বুলি শ্ৰেণী বিভাজন কৰা হৈছে। ভাজক কলাৰ পৰা নতুনকৈ উৎপত্তি হোৱা কোষবিলাকো প্ৰাৰম্ভিক অৱস্থাত ভাজক কলাৰ দৰে বিভাজনক্ষম। ক্ৰমান্বয়ে বাঢ়ি গৈ পৈণত হোৱাৰ পিছত সিহঁতৰ বৈশিষ্ট্যগত চৰিত্ৰ সমূহ লাহে লাহে লুপ্ত হয় বা পৰিৱৰ্তন ঘটে। অগ্ৰস্থ ভাজক কলাবিলাক উদ্ভিদৰ কাণ্ড আৰু শিপাৰ একেবাৰে অগ্ৰ অংশত থাকি কাণ্ড আৰু শিপাৰ দৈঘ্য বৃদ্ধিত সহায় কৰে। পাৰ্শ্বীয় ভাজক কলাই কাণ্ডৰ কলেৱৰ বৃদ্ধি কৰাত সহায় কৰে। নিবেশিত ভাজক কলা উদ্ভিদৰ পাতৰ ঠাৰিৰ গুৰি অংশত বা গা-গছৰ গাঁঠিৰ কাষত থাকে। এই সক্ৰিয় কোষবিলাকৰ কোষপ্ৰৰসৰৰ ঘনত্ব বেছি, ছেলুল'জেৰে গঠিত কোষবেৰখন পাতল আৰু কোষকেন্দ্ৰটো সুস্পষ্ট হৈ থাকে। এই কোষবিলাকত ৰসধানী নাথাকে।
তথ্যসূত্ৰ
শ্ৰেণী:অংগ তন্ত্ৰ
ৰীতা গাংগুলী
ৰীতা গাংগুলী (Rita Ganguly) ভাৰতীয় ধ্ৰুপদী কলাৰ এগৰাকী সাধক। তেওঁ এগৰাকী নিপুণ নৃত্যশিল্পী, সংগীতজ্ঞ আৰু কণ্ঠশিল্পী আৰু ২০০০ চনত তেওঁ সংগীত নাটক অকাডেমী বঁটা লাভ কৰে৷ আৰু ২০০৩ চনত “পদ্মশ্ৰী’’ সন্মান লাভ কৰে৷ তেওঁ অভিনেত্ৰী মেঘনা কোথাৰীৰ মাতৃ আৰু ৰবীন্দ্ৰ সংগীত গায়িকা গীতা ঘটকৰ কনিষ্ঠ ভগ্নী।
জীৱনী
ৰীতা গাংগুলীৰ জন্ম হৈছিল উত্তৰ প্ৰদেশৰ লক্ষ্নৌত এটা বঙালী ব্ৰাহ্মণ পৰিয়ালত৷ তেওঁৰ পিতৃৰ নাম আছিল কে.এল.গাংগুলী, আৰু মাতৃৰ নাম মীনা গাংগুলী। কে এল গাংগুলী আছিল এজন স্বাধীনতা সংগ্ৰামী আৰু কংগ্ৰেছ দলৰ সদস্য। ১৯৩৮ চনত জৱাহৰলাল নেহৰুৱে প্ৰতিষ্ঠা কৰা কাকত “দ্যা নেশ্বনেল হেৰাল্ড’’ কাকতৰ প্ৰথম সম্পাদক হিচাপে নিৰ্বাচিত হৈছিল৷ কাকতখন লক্ষ্নৌৰ পৰা প্ৰকাশিত হৈছিল৷ সেয়েহে ৰীতাই ডাঙৰ-দীঘল হৈছিল লক্ষ্নৌত৷ তেওঁ তাত ১২ বছৰ বয়সৰ পৰাই গোপেশ্বৰ বেনাৰ্জীৰ অধীনত ৰবীন্দ্ৰসংগীত শিকিবলৈ আৰম্ভ কৰে। পিছত তেওঁ বিশ্ব-ভাৰতী বিশ্ববিদ্যালয়ত যোগদান কৰে, ডাঙৰ ভনীয়েকৰ সৈতে, গীতা ঘটক কলাৰ ওপৰত সৰ্বাধিক গুৰুত্ব দি কথাকলি আৰু মণিপুৰীৰ ভাৰতীয় শাস্ত্ৰীয় নৃত্যৰ ৰূপ অধ্যয়ন কৰিছিল। তেওঁলোকৰ গুৰু আছিল, গুৰু কুঞ্চু কুৰুপ আৰু চন্দু পান্নিকৰ৷ আৰু তেওঁ নিউয়ৰ্কৰ “মাৰ্থা গ্ৰেহাম স্কুল’’ত আধুনিক নৃত্যৰ প্ৰশিক্ষণ লাভ কৰে। তেওঁ ৰাছিয়াৰ “বলশ্বোই থিয়েটাৰ’’কে ধৰি বিভিন্ন মঞ্চত পাৰদৰ্শিতা প্ৰদৰ্শন কৰি পিছত নৃত্যৰ অধ্যাপক হিচাপে “নেচনেল স্কুল অৱ ড্ৰামা’’ (এন এছ ডি)ত যোগদান কৰে আৰু তাত তেওঁ “Movement and Mime’’ নামে এটি নতুন পাঠ্যক্ৰম আৰম্ভ কৰে৷ ৰীতা গাংগুলীয়ে এন এছ ডিত ত্ৰিশবছৰ কাল কাম কৰিছিল আৰু তাত থকা সময়ছোৱাত তেওঁ প্ৰডাকচন আৰু সাজ-পোছাক ডিজাইনত অৰিহণাও যোগাইছিল বুলি জনা যায়। ধ্ৰুপদী থিয়েটাৰৰ বিনোদন আৰু Vikrishta Madhyam Auditorium নিৰ্মাণৰ প্ৰচেষ্টাৰ বাবেও তেওঁক কৃতিত্ব দিয়া হয়। এন এছ ডিৰ তত্বাৱধানত তেওঁ অষ্ট্ৰেলিয়া, ইংলেণ্ড, শ্ৰীলংকা আৰু ইজৰাইলৰ দৰে বহু দেশ ভ্ৰমণ কৰি ভাৰতীয় ধ্ৰুপদী থিয়েটাৰৰ ওপৰত অভিনয় উপস্থাপন কৰাৰ লগতে কৰ্মশালা অনুষ্ঠিত কৰে। পঞ্চাশৰ দশকত দিল্লীত এটা অনুষ্ঠানৰ সময়ত গান গোৱাৰ বাবে পোৱা সুযোগে তেওঁৰ জীৱনৰ গতি সলনি কৰি দিলে আৰু তেওঁ গায়ন-বায়নত অধিক মনোনিৱেশ কৰিবলৈ আৰম্ভ কৰিলে। অধিক উৎসাহিত হৈ তেওঁ বিখ্যাত কথক শিল্পী শম্ভু মহাৰাজ, গুৰু সিদ্ধেশ্বৰী দেৱী- এগৰাকী পৰিচিত শাস্ত্ৰীয় গায়িকাৰ সৈতে ভাৰতৰ বহু ঠাইত অনুষ্ঠান পৰিৱেশন কৰিবলৈ ধৰে। এই অনুষ্ঠান পৰিৱেশনৰ সময়তে এই পৰিবেশনসমূহে, বিখয়াত হিন্দুস্থানী শাস্ত্ৰীয় সংগীত গায়িকা বেগম আখতাৰৰ দৃষ্টি তেওঁৰ ওপৰত পৰে আৰু ৰীতা গাংগুলীক তেওঁ শিষ্য হিচাপে লয়। ১৯৭৪ চনত বেগম আখতাৰৰ মৃত্যুৰ আগলৈকে তেওঁলোকৰ মাজত এই সম্পৰ্ক অটুট আছিল।
২০০০ চনত সংগীতৰ বাবে ৰীতা গাংগুলীয়ে সংগীত নাটক অকাডেমী বঁটা লাভ কৰে৷
তথ্য সূত্ৰ
শ্ৰেণী:ভাৰতীয় নাৰী শ্ৰেণী:পদ্মশ্ৰী বঁটা বিজয়ী শ্ৰেণী:সংগীত নাটক একাডেমী বঁটা বিজয়ী শ্ৰেণী:ভাৰতীয় নৃত্যশিল্পী
বিহঙ্গম দৃষ্টিৰ দৃশ্য
ক্ৰুৰ উৰণ সাধাৰণ হোৱাৰ আগতে উচ্চ দৃষ্টিকোণৰ স্থানত (যেনে পাহাৰ বা টাৱাৰ) প্ৰত্যক্ষ পৰ্যবেক্ষণৰ পৰা লোৱা দৃশ্যক কল্পিত বিহঙ্গম দৃষ্টিকোণৰ পৰা নিৰ্মিত দৃশ্যৰে পৃথক কৰিবলৈ "বিহঙ্গম দৃষ্টি" শব্দটো ব্যৱহাৰ কৰা হৈছিল। এটা ধাৰা হিচাপে বিহঙ্গম দৃষ্টিভংগী ধ্ৰুপদী যুগৰ পৰাই বিদ্যমান। ১৯ শতিকাৰ মাজভাগৰ পৰা শেষলৈকে আমেৰিকা আৰু ইউৰোপত ফটোগ্ৰাফিক প্ৰিণ্ট হিচাপে ইয়াৰ জনপ্ৰিয়তা যথেষ্ট আছিল।
পৰিভাষা
আকাশী দৃশ্য আৰু আকাশী দৃষ্টিকোণ শব্দ দুটাও কেতিয়াবা বিহঙ্গম দৃষ্টিৰ দৃশ্যৰ সমাৰ্থক হিচাপে ব্যৱহাৰ কৰা হয়। আকাশী দৃশ্য অভিধাটোৱে বহু উচ্চতাৰ পৰা বহল কোণত যিকোনো দৃশ্যক বুজাব পাৰে, উদাহৰণস্বৰূপে বিমানৰ খিৰিকীৰ পৰা বা পাহাৰৰ শিখৰৰ পৰা কাষলৈ চালে দেখা দৃশ্য। ওপৰৰ পৰা দেখা দৃশ্য বিহঙ্গম দৃষ্টিৰ দৃশ্যৰ সৈতে মোটামুটিভাৱে সমাৰ্থক যদিও ইয়াৰ অৰ্থ হ'ল পিছৰটোতকৈ কম উচ্চতাৰ ভেণ্টিজ পইণ্ট। উদাহৰণস্বৰূপে, কম্পিউটাৰ আৰু ভিডিঅ' গেমত কোনো চৰিত্ৰ বা পৰিস্থিতিৰ "অভাৰহেড ভিউ"ৰ দ্বাৰা প্ৰায়ে ভেণ্টেজ পইণ্টটো মানুহৰ উচ্চতাৰ পৰা মাত্ৰ কেইফুটমান (এক মিটাৰ বা দুই মিটাৰ) ওপৰত স্থাপন কৰা হয়।
তথ্যসূত্ৰ
শ্ৰেণী:কাৰিকৰী চিত্ৰাংকন শ্ৰেণী:উপস্থাপন পদ্ধতি
বৈষ্ণো দেৱী
thumb|right|250px|বৈষ্ণো দেৱী মন্দিৰ বৈষ্ণো দেৱী মন্দিৰ জম্মু-কাশ্মীৰ ৰাজ্যৰ ট্ৰিকোটা পৰ্বতত অৱস্থিত হিন্দুধৰ্মীসকলৰ এক অন্যতম পবিত্ৰ তীৰ্থস্থান। ‘মাতা ৰাণী’, ‘ট্ৰিকোটা’, ‘বৈষ্ণৱী’ আদি ভিন্ন নামেৰে পৰিচিত বৈষ্ণোদেৱী মন্দিৰ শক্তিৰ অধিষ্ঠাত্ৰী দেৱী দুৰ্গাৰ পীঠ স্থান। লাখ লাখ ভক্তই প্ৰতি বছৰে এই তীৰ্থস্থান দৰ্শন কৰিবলৈ আহে।
বৈষ্ণো দেৱী মন্দিৰৰ অৱস্থিতি ট্ৰিকোটা পৰ্বতক হিন্দুসকলৰ তেত্ৰিশ কোটি দেৱতাৰ আবাসস্থান হিচাপে গন্য কৰা হয়। ধৰ্মীয় বিশ্বাস অনুসৰি এই তেত্ৰিশ কোটি দেৱতাৰে আৰাধ্যা দেৱী দুৰ্গা আৰু সেয়ে দেৱীৰ এই পবিত্ৰ তীৰ্থভূমিত তেত্ৰিশ কোটি দেৱতাই নিজৰ অৱস্থিতি ৰাখিছে। বৈষ্ণোদেৱী মন্দিৰৰ মূল গৰ্ভগৃহ এক গুহাৰ ভিতৰত আৰু বিশ্বাস কৰা যায় যে মাতাৰ আমন্ত্ৰণ অবিহনে এই মন্দিৰৰ ভিতৰত ভক্তসকলে প্ৰৱেশ কৰিব নোৱাৰে। সেয়ে ভক্তগণে মন্দিৰলৈ যোৱা গোটেই পথচোৱাত ‘চলো বুলাৱা আয়া হে, মাতা নে বুলায়া হে’ বুলি উল্লাসেৰে গীত মাত পৰিবেশন কৰি যায়।
শ্ৰেণী:ভাৰতৰ ধৰ্মীয় স্থান শ্ৰেণী:হিন্দুধৰ্মৰ মঠ-মন্দিৰ শ্ৰেণী:জম্মু আৰু কাশ্মীৰ
সুখ
সুখ ভালে থকাৰ এক মানসিক অৱস্থা যাক যথেষ্ট অনুভৱ কৰাৰপৰা অতি স্ফূৰ্তি লৈকে ধনাত্মক বা ভাল লগা ভাবেৰে সংজ্ঞায়িত কৰা হয়। অনেকে সুখক জীৱবৈজ্ঞানিক, মনোবৈজ্ঞানিক, ধাৰ্মিক আৰু দাৰ্শনিক মাধ্যমেৰে সংজ্ঞায়িত কৰিবলৈ চেষ্টা কৰিছিল। বহু সংখ্যক গৱেষণা গোটে বৈজ্ঞানিক পদ্ধতিৰে 'সুখ কি?', 'সুখী কেনেকৈ হ'ব পাৰি?' আদি প্ৰশ্নৰ উত্তৰ সন্ধান কৰিবলৈ চেষ্টা কৰিছে। তেনে গোটৰ মাজত যোগাত্মক মনোবিজ্ঞানিকৰ গোটো আছে।
২০ মাৰ্চক ৰাষ্ট্ৰসংঘই আন্তৰ্জাতিক সুখৰ দিৱস ঘোষণা কৰিছে।
<!-- ==সংজ্ঞা== Philosophers and religious thinkers often define happiness in terms of living a good life, or flourishing, rather than simply as an emotion. Happiness in this sense was used to translate the Greek Eudaimonia, and is still used in virtue ethics. There has been a transition over time from emphasis on the happiness of virtue to the virtue of happiness.
A widely discussed political value expressed in the United States Declaration of Independence of 1776, written by Thomas Jefferson, is the universal right to "the pursuit of happiness."
Happiness is a fuzzy concept and can mean many different things to many people. Part of the challenge of a science of happiness is to identify different concepts of happiness, and where applicable, split them into their components. Related concepts are well-being, quality of life and flourishing. At least one author defines happiness as contentment. Some commentators focus on the difference between the hedonistic tradition of seeking pleasant and avoiding unpleasant experiences, and the eudaimonic tradition of living life in a full and deeply satisfying way.
The 2012 World Happiness Report stated that in subjective well-being measures, the primary distinction is between cognitive life evaluations and emotional reports. Happiness is used in both life evaluation, as in “How happy are you with your life as a whole?”, and in emotional reports, as in “How happy are you now?,” and people seem able to use happiness as appropriate in these verbal contexts. Using these measures, the World Happiness Report identifies the countries with the highest levels of happiness. -->
তথ্য সংগ্ৰহ
শ্ৰেণী:মনোবিজ্ঞান শ্ৰেণী:দৰ্শন শ্ৰেণী:ব্যক্তিগত জীৱন
আমগুৰি
আমগুৰি (IPA: æmˈgʊərɪ) (Amguri) অসমৰ শিৱসাগৰ জিলাত অৱস্থিত এখন ঠাই।
ভৌগোলিক বিৱৰণ
আমগুৰি অসম আৰু নাগালেণ্ড সীমান্তত অৱস্থিত। এই অঞ্চলৰ সাগৰৰ পৰা গড় উচ্চতা ৭৪ মিটাৰ ( ২৪২ ফুট)। এই টাউনখন জাঁজী নৈৰ পাৰত অৱস্থিত।
আন্ত:গাঁথনি
২০১১ চনৰ লোকপিয়ল অনুসৰি, আমগুৰিৰ মুঠ জনসংখ্যা ৮,০০২ গৰাকী। ইয়াৰে ৫৩% পুৰুষ আৰু ৪৭% মহিলা। আমগুৰিৰ জনসংখ্যাৰ ১০.২৭% ছয় বছৰ বয়সৰ অনুৰ্ধৰ।
আমগুৰিৰ গড় সাক্ষৰতাৰ হাৰ ৯১.৭১%। ইয়াৰে পুৰুষ আৰু মহিলাৰ সাক্ষৰতাৰ হাৰ ক্ৰমান্বয়ে ৯৩.৮৬% আৰু ৮৯.২২%।
যাতায়ত ব্যৱস্থা
আমগুৰি নগৰৰ মাজেৰে ২ নং ৰাষ্ট্ৰীয় ঘাইপথ (নতুনকৈ নামাংকৃত) আৰু ইতিহাস প্ৰসিদ্ধ ধোদৰ আলি পাৰ হৈ গৈছে। স্বৰ্গদেউ গদাধৰ সিংহই নিৰ্মাণ কৰি থৈ যোৱা ধোদৰ আলি নগৰখনৰ অন্যতম প্ৰধান পথ। আমগুৰি ৰেল ষ্টেচন চহৰখনৰ মাজমজিয়াতে অৱস্থিত। ই উত্তৰ-পূব সীমান্ত ৰেলৱেৰ তিনিচুকীয়া সংমণ্ডলৰ অন্তৰ্ভুক্ত।
শিক্ষা
আমগুৰিত ভালসংখ্যক শিক্ষা প্ৰতিষ্ঠান আছে। ইয়াৰে ভিতৰত উল্লেখযোগ্য হ'ল-
বিদ্যালয়-
মহাবিদ্যালয়-
নিম্ন: মহাবিদ্যালয়-
ৰাজনীতি
আমগুৰি যোৰহাট (লোকসভা সমষ্টি)ৰ অন্তৰ্ভুক্ত। চহৰখন ১০৩ নং আমগুৰি বিধান সভা সমষ্টিৰ অন্তৰ্গত।
তথ্যসূত্ৰ
শ্ৰেণী:অসমৰ নগৰ-মহানগৰ
চেতনা দাস
চেতনা দাস (Chetana Das, জন্ম: ৪ নৱেম্বৰ, ১৯৫৪) হৈছে অসমৰ এগৰাকী অভিনেত্ৰী। ১৯৭০ আৰু ১৯৮০ দশকত তেওঁ অসমীয়া চলচ্চিত্ৰ জগতৰ জনপ্ৰিয় অভিনেত্ৰী আছিল। তেওঁ পূৰ্বৰ অসমৰ (বৰ্তমানৰ মেঘালয়) শ্বিলঙত জন্মগ্ৰহণ কৰিছিল।
চমু জীৱনী
১৯৫৪ চনৰ ৪ নৱেম্বৰত চেতনা দাসৰ পূৰ্বৰ অসমৰ (বৰ্তমানৰ মেঘালয়) শ্বিলঙত জন্ম হয়। পিতৃৰ নাম হৈছে স্বৰ্গীয় গিৰিন্দ্ৰ কুমাৰ তালুকদাৰ। তেওঁ তেজপুৰৰ দৰং কলেজৰ পৰা স্নাতক ডিগ্ৰী লাভ কৰে।
নাটক নিৰ্দেশনা
চেতনা দাসে কেইবাখনো নাটক নিৰ্দেশনা কৰিছে। ইয়াৰে কেইখনমান নাটক হৈছে:
জড়িত থকা কেন্দ্ৰসমূহ
চেতনা দাস কেইবাটাও সাংস্কৃতিক কেন্দ্ৰৰ লগত জড়িত হৈ আছে। তাৰে কেইটামান সাংস্কৃতিক কেন্দ্ৰৰ নাম হৈছে:
জৱাহৰলাল নেহৰু উন্নত বৈজ্ঞানিক গৱেষণা কেন্দ্ৰ
জৱাহৰলাল নেহৰু উন্নত বৈজ্ঞানিক গৱেষণা কেন্দ্ৰ (চমুকৈ জে এন চি এ এছ আৰ) এক বহু শৈক্ষিক বিষয় (ইংৰাজী: multidisciplinary) বিশিষ্ট গৱেষণা প্ৰতিষ্ঠান। স্বাধীন ভাৰতৰ প্ৰথম প্ৰধানমন্ত্ৰী পণ্ডিত জৱাহৰলাল নেহৰুৰ জন্ম শতবাৰ্ষিকী উদযাপনৰ অংশ হিচাপে ভাৰত চৰকাৰৰ বিজ্ঞান আৰু প্ৰযুক্তিবিদ্যা বিভাগ (ইংৰাজী:Department of Science and Technology)ৰ দ্বাৰা এই গৱেষণা প্ৰতিষ্ঠানটি স্থাপিত হৈছিল। জে এন চি এ এছ আৰ বাংগালোৰ মহানগৰীৰ জাক্কুৰ অঞ্চলত অৱস্থিত।  বিজ্ঞান আৰু অভিযান্ত্ৰিক বিদ্যাৰ অগ্ৰণী বিষয়সমূহত বৈজ্ঞানিক গৱেষণা আৰু প্ৰশিক্ষণৰ ক্ষেত্ৰত পৰিশীলন আৰু উৎকৰ্ষ সাধনেই হৈছে প্ৰতিস্থানটিৰ মূখ্য উদ্দেশ্য। বৰ্ত্তমান অধ্যাপক এম এছ আৰ ৰাও প্ৰতিষ্ঠানটিৰ সভাপতি (ইংৰাজী: president) আৰু অধ্যাপক চি এন আৰ ৰাও ইয়াৰ সন্মানীয় প্ৰতিস্থাপক সভাপতি।
শৈক্ষিক
জে এন চি এ এছ আৰত শৈক্ষিক বিভাগসমূহৰ ৬ টা এককত ভগোৱা হয়: পদাৰ্থৰ ৰসায়ন আৰু ভৌতিকী একক (Chemistry and Physics of Materials Unit, CPMU), অভিযান্ত্ৰিক বলবিজ্ঞান একক (Engineering Mechanics Unit, EMU), বিৱৰ্তনিক আৰু জৈৱিক জীৱবিজ্ঞান একক (Evolutionary and Organismal Biology Unit, EBU), আণৱিক জীৱবিজ্ঞান আৰু জে'নেটিকছ্ একক (Molecular Biology and Genetics Unit, MBGU), তাত্ত্বিক বিজ্ঞান একক  (Theoretical Sciences Unit, TSU), শৈক্ষিক প্ৰযুক্তি আৰু ভূ-গতি একক (Educational Technology and Geodynamics Unit)। ইয়াৰ উপৰিও আন দুটা বৰ্হি-পৰিসৰৰ গৱেষণা একক আছে: ৰাসায়নিক জীৱবিজ্ঞান (Chemical Biology) আৰু ঘনীভূত অৱস্থাৰ তত্ত্ব বিজ্ঞান (Condensed Matter Theory)।
জে এন চি এছ আৰত থকা সংকায়-শিক্ষাৰ্থীৰ অনুপাত ১:৪। প্ৰতিষ্ঠানটোৰ নিজা অত্যাধুনিক পৰীক্ষণ, সংগণনা আৰু আন্তঃগাঁথনিৰ সা-সুবিধা আছে। ইয়াত পি এইছ ডি পাঠ্যক্ৰমৰ লগতে ইন্টিগ্ৰে'টেড পি এইছ ডি (স্নাতক পাঠ্যক্ৰমৰ পৰৱৰ্তী পৰ্যায়ত) আগবঢ়োৱা হয়। প্ৰতিষ্ঠানটো এখন "ডীমদ্ য়ুনিভাৰ্ছিটি" (ইংৰাজী:deemed university), অৰ্থাৎ ই শিক্ষাৰ্থীক নিজা ডিগ্ৰী প্ৰদান কৰে।
বৈজ্ঞানিক সহযোগিতা আৰু গৱেষণা
বিগত বৰ্ষবোৰত জে এন চি এ এছ আৰৰ সংকায়ৰ সদস্য অধ্যাপকসকলে তেওঁলোকৰ গৱেষণা লব্ধ ফলাফল বিশ্বৰ বহু আগশাৰীৰ উৎকৃষ্ট বৈজ্ঞানিক আলোচনীত (ইংৰাজী: Scientific Journal) প্ৰকাশ কৰি আহিছে। তেওঁলোকৰ গৱেষণা পত্ৰ প্ৰকাশ হোৱা আলোচনীসমূহৰ ভিতৰত Nature, Nature Medicine, Science, Evolution, the Journal of the American Chemical Society, Angewandte Chemie, the Journal of Fluid Mechanics, আৰু Physical Review Letters অন্যতম। জে এন চি এছ আৰৰ পৰা গড় হিচাপত প্ৰতি বছৰে দুই শতাধিক উচ্চস্তৰীয় বৈজ্ঞানিক গৱেষণা পত্ৰ প্ৰকাশ হয়।
গৱেষণা কেন্দ্ৰৰ সংকায় সদস্যসকলৰ মূল্যৱান বৈজ্ঞানিক অৱদান বিভিন্ন বঁটা, পুৰস্কাৰ ইত্যাদিৰ মাধ্যমত স্বীকৃত হৈছে। সন্মানীয় প্ৰতিস্থাপক সভাপতি চি এন আৰ ৰাওৰ বঁটা প্ৰাপ্তিৰ তালিকা বহু পৃষ্ঠা জোৰা হ'ব । সংকায়ৰ সদস্যসকলৰ দ্বাৰা প্ৰাপ্ত সন্মানসমূহৰ ভিতৰত উল্লেখনীয় কেইটামান হৈছে: ২০০৬ চনত তাপস কে কুন্দুৰ জীৱবিজ্ঞান বিভাগত (শান্তি স্বৰূপ ভাটনাগৰ বঁটা), অনুৰাজন আনন্দ্ (আণৱিক শক্তি আয়োগ- ডি এ' ইৰ উৎকৃষ্ট গৱেষণা বঁটা, শ্ৰীকান্ত শাস্ত্ৰী, জি ইউ কুলকাৰ্নি আৰু এছ বালাসুব্ৰমনিয়ম (কেইজনলৈ বিৰলা বিজ্ঞান বঁটা আগবঢ়োৱা হৈছে), ২০০৭ চনত ৰামা গোৱিন্দৰাজন (শান্তি স্বৰূপ ভাটনাগৰ বঁটা), ২০১০ চনত উমেশ ৱাঘমেৰে (শান্তি স্বৰূপ ভাটনাগৰ বঁটা) ইত্যাদি।
চৌহদ
জে এন চি এছ আৰৰ চৌহদ স্থাপত্যগত ভাৱে আকৰ্ষণীয় আৰু উদ্ভাৱনীমূলক। কেবা একৰ এলেকা জুৰি সেউজ প্ৰাকৃতিক পৰিবেশেৰে জে এন চি এছ আৰ আবৃত। সেউজ চৌহদৰ বৃক্ষ সমূহৰ ওপৰেৰে মাথোঁ Charles Correaৰ পৰিকল্পনাৰে নিৰ্মিত বাকিবল ড'ম (ইংৰাজী:buckyball dome)  হে দৃশ্যমান।
বাহ্যিক সংযোগ
শ্ৰেণী: ভাৰতৰ শৈক্ষিক প্ৰতিষ্ঠান
এণ্টাৰ্কটিকা
thumb|left| এণ্টাৰ্কটিকা পৃথিৱী এখন মহাদেশ। কুমেৰু অৰ্থাৎ দক্ষিণ মেৰুত এই মহাদেশৰ অৱস্থিত, আৰু এই মহাদেশক পৰিবেষ্টন কৰি আছে দক্ষিণ মহাসাগৰ। এণ্টাৰ্কটিকা পৃথিৱীৰ দক্ষিণতম মহাদেশ হোৱাৰ লগতেই আটাইতকৈ শীতলতম আৰু শুষ্কতম মহাদেশ। ইয়াৰ গড় উচ্চতা আৰু বায়ুপ্ৰবাহবেগও মহাদেশবোৰৰ ভিতৰত সৰ্বাধিক।
এণ্টাৰ্কটিকা এক মৰুভূমি হিচাবে বিবেচনা কৰা হয়, কাৰণ ইয়াৰ বাৰ্ষিক বৃষ্টিপাত মাত্ৰ ২ ৰ পৰা ০ মিমি (৮ ইঞ্চি), ই কেবল উপকূলৰহে পৰিমাণ, ভিতৰৰ পৰিমাণ ইয়াতকৈও কম। ইয়াত স্থায়ীভাবে মানুহ বাস নকৰে, মহাদেশখনৰ বিভিন্ন স্থানত থকা গবেষণা ষ্টেচনসমূহত ১,০০০ ৰ পৰা ৫,০০০ মানুহ বছৰৰ বিভিন্ন সময়ত অৱস্থান কৰে। প্ৰবল শীতৰ বাবে উদ্ভিদ আৰু প্ৰাণী ইয়াত জীয়াই থকা কঠিন, কেবল পেঙ্গুইন, চিল, নেমাটোড, টাৰ্ডিগ্ৰেৰ, মাইট, বিভিন্ন প্ৰকাৰৰ শৈবাল, অন্যান্য অনুবিক্ষণীয় জীৱ আৰু তুন্দ্ৰাৰ উদ্ভিদসমূহে ইয়াৰ বাসিন্দা।
তথ্যসূত্ৰ
শ্ৰেণী:মহাদেশ